c: text/html

text:
A' riaghladh fèidh / Managing deer
Tha fèidh fhiadhaich nan stòras chudromach ann an Alba. Tha iad a' cur ri eaconamaidh na dùthcha, riatanach airson ar bith-iomadachd agus tlachdmhor dha daoine de gach seòrsa. Gus cumail orra a' riaghladh fèidh air ar fearann is dhar sluagh, dheasaich manaidsearan fearainn agus buidhnean poblach Scotland's Wild Deer: A National Approach (WDNA). Tha seo a' stiùireadh ar dòigh-obrachaidh a thaobh riaghladh fèidh.
Tha Managing Scotland's deer: a national approach a' suidheachadh nan gnìomhan a tha sinn an dùil a ghabhail os làimh nar dleastanas ùr a thaobh nam fiadh agus nar n-obair co-cheangailte ri Coimisean Fèidh na h-Alba.
Cò a tha a' riaghladh nam fiadh
Cò na buidhnean agus na daoine a tha a' riaghladh fèidh?
A' tuigsinn buaidh nam fiadh
Dè a' bhuaidh a th' aig fèidh agus ciamar a bhios sinn ga thomhais?
Dòighean riaghlaidh fèidh
Dè dòighean riaghlaidh a tha freagarrach do fhèidh?
Caochladh sheòrsa fèidh
Fiosrachadh mu na ceithir gnèithean de dh'fhèidh ann an Alba.
Fèidh Baile
A' tuigsinn buaidhean agus dùbhlanan de fhèidh ann am bailtean agus mun timcheall.
Last updated on Wednesday 10th July 2013 at 10:05 AM. Cliog an seo airson beachd a thoirt air an duilleag seo

robotstxt: allowed

filter: keep


text:
Càirinis – mar a bha..
Bha deagh chòmhradh o chionn greis eadar Sìne Stiùbhart (Caraidean Uibhist) agus Norma NicDhòmhnaill, agus Norma a’ cuimhneachadh a h-òige ann an Càirinis, Uibhist a Tuath. Bha sgeulachdan gu leòr aig Norma mun teaghlach aice, an nàbhaidhean agus an caraidean. Nach eil sinn fòrtanach gun robh i deònach an innse dhuinn! Deagh naidheachd ann an deagh Ghàidhlig!
‘S cinnteach gum bi daoine eile sa choimhearsnachd le sgeul ri innse. Cùm ort, a Shìne!
Faodar an còmhradh a chluinntinn an seo.
(English introduction in Am Pàipear here.)


text:
Loidhne dealain ùr ga chuir a dhol
Son a' chiad turas chaidh cumhachd a chur tron a' chiad phàirt dhen loidhne dealain chonnspaideach eadar a' Mhanachainn agus Denny, Diardaoin - dà bhliadhna gu leth bhon a chaidh cead a thoirt dhan a' phròiseact.
'S e am pàirt dhen loidhne eadar a' Mhanachainn agus Cille Chuimein a chaidh a dhèanamh an toiseach.
Tha am pròiseact air connspaid mhòr adhbharachadh, 's luchd-dìon na h-àrainneachd a' dèanamh dheth gum milleadh e coltas an àite.
Uile gu lèir, thèid sia ceud crann dealain ùr a thogail - an àite nan ochd ceud a th' ann an-dràsta - ach bidh cuid dhiubh sin a dhà uidhir nas àirde.
Rannsachadh poblach
Chuir cha mhòr 18,000 duine an aghaidh nam planaichean nuair a chaidh rannsachadh poblach a chumail.
Chaidh co-dhùnadh ge-tà gun robh an loidhne riatanach airson dealan bho phròiseactan cumhachd ath-nuadhachail air a' Ghàidhealtachd a thoirt gu deas.
Tha dùil gum bi an obair air fad deiseil ann an 2014, aig cosgais de mu £600m.


text:
Dragh mu phrothaidean chompanaidh ola
Tha luchd-poileataics agus buidhneann a tha a' strì an aghaidh bochdainn connaidh a' càineadh na companaidh ola DCC às dèidh mar a dh'èirich na prothaidean aca 56%.
'S ann le DCC a tha na companaidhean Scottish Fuels agus Brogan a tha a' cumail ola-teasachaidh ri dachannan air feadh na Gàidhealtachd 's nan Eilean.
Sheall cunntasan na companaidh gun do rinn iad prothaid de £111m an uiridh.
Tha iad a' dèanamh dheth gur e fuachd a' gheamhraidh a bh' air cùl an àrdachaidh.
Chàin ball-pàrlamaid Earra-Ghàidheal 's Bhòid Ailean Reid na prothaidean, ag radh gu bheil iad "maslach".
Tha e ag iarraidh air Oifis na Malairt Cothromaiche sgrùdadh a dhèanamh air na tha e a' cosg do dhaoine ann an sgìrean iomallach na dachannan aca a theasachadh.


text:
Ceist mu thuath-gaoithe Uibhist a Tuath
Tha dragh ann gum faodadh gun tèid cothrom air tuath-gaoithe coimhearsnachd ann an Uibhist a Tuath a chall uile gu lèir mura faighear cead-dealbhachaidh a' dh'aithghearr.
Chuir Companaidh Leasachaidh Uibhist a Tuath tagradh a-steach 'son tuath-gaoithe aig a' Chlachan.
Tha iad an dòchas gun cruthaich an tuath-gaoithe £6m dhan choimhearsnachd air a' cheann thall.
Chuir Ministreachd an Dìon an aghaidh nam planaichean - mar a tha iad air a dhèanamh air grunn leasachaidhean-gaoithe eile ann an Uibhist - is ceist orra mun bhuaidh air an ràdar aca.
Dàil
Tha an luchd-leasachaidh a-nise ag ràdh gu bheil an dàil a chuir sin air a' ghnothach air ceist a chur mu choinneimh na pròiseict.
"Tha seo a-nise air leth teann", thuirt Cathraiche Companaidh Leasachaidh Uibhist a Tuath, Raibeart Friseal.
"Coinnichidh Comhairle nan Eilean Siar a-rithist air an 19mh den t-Samhain. Fiùs ma bheir iadsan cead dhan leasachadh an uairsin, feumaidh an tagradh a dhol gu Riaghaltas na h-Alba son 28 là leis gun do chuir an MOD na aghaidh.
"Chan eil sin a' fàgail againne ach dà là 'son tagradh a chur gu Ofgem - tha e cho buileach fhèin teann", thuirt e.
Uallach
Tha uallach a-nise a' dol air Comhairle nan Eilean Siar seasamh nas cruaidhe a ghabhail an aghaidh an MOD.
Thuirt fear de chomhairlichean Uibhist a Tuath, Uisdean Robasadan, gur dòcha gun tèid coinneamh èiginn a chur air doigh aig a' chomhairle gus am bi barrachd ùine aig an luchd-leasachaidh.
Chan e sin an aon fuasgladh a th' ann, thuirt e.
"Tha roghainn eile romhainn nan gabhamaid leis a' choinneimh a bhios ann 19mh den ath-mhìos. Ma thig cead dhan phròiseict aig a' choinneimh sin agus ma chuireas a' chomhairle sin air beulaibh an Riaghaltais an ath-là, bhiodh ùine gu leòr ann dhuinn", thuirt e.


text:
- TIOTAL
- Jacobus Tertius Magnae Britanniae Rex. Seumas Frangan Eideard Stiùbhart
- EXTERNAL ID
- QZP40_569_P001
- DEIT
- 1895
- LINN
- 1700an
- CRUTHADAIR
- M Horthemels
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31296
- KEYWORDS
- Seumas III
Seumas Stiùbhart
An Seann Tagraiche
Seumasaich
Stiùbhartaich
Crùn na h-Alba
cathan
batailean
Seumas II
Seumas VII
Teàrlach Eideard Stiùbhart
Prionnsa Teàrlach Bòidheach
ar-a-mach
B' e mac Sheumais II Bhreatainn a bh'ann an Seumas Frangan Eideard Stiùbhart (1688-1766). Mar Phàpanach, chaill Seumas II a chrùn anns an 'Ar-a-mach Glòrmhor' ann an 1688 gus am faigheadh Uilleam is Màiri, a bha nam Pròsdanaich, a-steach.
Nuair a bhàsaich Seumas II ann an 1701, thàinig a mhac, Seumas, gu bhith na mheadhan don adhbhar Seumasach. Bha e air ainmeachadh mar Sheumas III anns An Fhraing (Jacobus Tertius Magnae Britanniae Rex).
Ann an 1714 thàinig an rìgh Hanòbharach Seòras I gu rìgh-chathair Bhreatainn, is cho-dhùin na Seumasaich, le cho beag meas sa bh' aig daoine air Seòras, gun dèanadh iad ar-a-mach gus an rìgh-chathair a thoirt air ais do na Stiùbhartaich. Bha ar-a-mach 1715 neo-shoirbheachail is cha deach Seumas air ais a dh'Alba a-riamh. Bha e air ceann Cùirt nan Stiùbhartach na fhògarrach, agus a mhac, Teàrlach Eideard Stiùbhart, na mheadhan do dh' adhbhar nan Seumasach as a dhèidh.
Bhàsaich Seumas Stiùbhart san Ròimh ann an 1766 is tha e air a thìodhlagadh ann an Eaglais an Naoimh Pheadair.
Chithear an dealbh seo ann an leabhar 1 de 'Historical Papers Relating to the Jacobite Period 1699-1750', air an deasachadh le Còirneal Seumas Allardyce LL.D is air an clò-bhualadh ann an Obar Dheathain airson Club Ùr Spalding. B' e comann àrsadair, air ainmeachadh air Iain Spalding, fear-lagha is Clàrc Comasdair Obar Dheathain nuair a bha Teàrlach I na rìgh, a bh'ann an Club Spalding


text:
- TIOTAL
- Luchd-obrach Muileann na Mine, Eilean Mhàrtainn
- EXTERNAL ID
- ULMPH_2000_0205
- ÀITE
- Eilean Mhàrtainn
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- LINN
- 1930an
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40103
- KEYWORDS
- luchd-obrach
Luchd-obrach muileann na mine. Bhon làimh chlì chun na làimh dheis tha Dòmhnall Caimbeul, Iain Caimbeul (bràithrean), Frank Moireach, am Manaidsear bho Shiorrachd Obar Dheathain, Iain Dòmhnallach, Coinneach MacCoinnich, fear na h-aiseig, agus Uilleam Dòmhnallach
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text:
Mar a thug na sìthichean croit do dhuine.
Tuilleadh mar seo:
Sgeulachd mu dhà bhodach...
Na crotaich agus na...
Thug na sìthichean croit...
Naidheachd mu na...
Fiosraichean - Ailig MacDhòmhnaill
Luchd-clàraidh - Mòrag NicLeòid
Geàrr-chunntas - Mar a thug na sìthichean croit do dhuine.
Thàinig fear le croit air sìthichean a' maistreadh. Bha iad a' gabhail rann ach thug esan dhaibh rann a bha na b' fheàrr. Thàinig an t-ìm na bu luaithe, agus thug iad bhuaithe a' chroit. Thàinig fear eile le croit. Thug e dhaibh rann, ach mhill e an ruitheam a bh' aca. Thug iad dha a' chroit a bh' air an fhear eile.
Fad a' Chlàir (h:m:s) - 00:01:26
Àm Clàraidh - 1968.07
Cànan - Gàidhlig
Seòrsa - Sgeulachd
Cruinneachadh - Sgoil Eòlais na h-Alba
Àireamh a' Chlàir - 45616
Àireamh an Teip Thùsail - SA1968.134
Àireamh a' Chlàir Thùsail - SA1968.134.6
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Na Hearadh
Eilean - Na Hearadh
Àite a' Chuspair:
Siorrachd - Siorrachd Inbhir Nis
Paraiste - Na Hearadh
Eilean - Na Hearadh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/45616/1
Tweet


text:
Beachdan à Inbhir Pheofharain
15 An Giblean 2014 Ùraichte aig Ùraichte aig
Tha diofar chuspairean a thaobh an referendum cudromach ann an diofar sgìrean.
Ann an Inbhir Pheofharain dh'fhaodar a ràdh gu bheil cùisean dùthchail leithid àiteachais 's croitearachd nas cudromaiche na ann an cuid de bhailtean eile.
Ach tha, mar a shoileadh tu, cuideachd fhathast ceistean air daoine an seo mu na cuspairean mòra leithid cumhachd agus an eaconamaidh.
Chaidh Coinneach Mac a' Ghobhainn a dh'fhaicinn dè dìreach na beachdan a th' aca.


text:
Ubuntu
Tha Ubuntu ri fhaighinn ann an GĂ idhlig cuideachd. Ag innse na fĂŹrinn, bha e ri fhaighinn roimhe seo ach bha an t-eadar-theangachadh cho sgriosail âs nach robh sinn âga mholadh do dhuine sam bith. Rinn sinn oidhirp mhòr ann an 2012 is 2013 agus tha e glan sgiobalta a-nis – fhad âs a gheibh thu tionndadh 13.10, na bean ri tionndadh sam bith a tha nas sine na sin.
Nise, carson a chleachdadh tu Ubuntu? âS e Ubuntu an tionndadh as fhasa ri chleachdadh de Linux, siostam-obrachaidh a tha stèidhichte gu tur air còd fosgailte. Tha coimhearsnachd eadar-nĂ iseanta de… well, glaoic… âga leasachadh agus tha e air leth comasach cumhachdach – agus tha e saor an-asgaidh. Agus tha e ann an GĂ idhlig, a bharrachd air sin.
Ma tha thu caran teagmhach mu dèidhinn, tha diofar dhòighean air an urrainn dhut fheuchainn (can o bhioran USB) no an ath-thuras a cheannaicheas tu laptop Úr, carson nach fheuch thu ri Ubuntu air an t-seann-fhear?
Chan eil feum air cus stiĂširidh a thoirt seachad an-seo, tha mòran fiosrachaidh ri fhaighinn air lĂ rach-lĂŹn Ubuntu agus ann an Ă itichean eile a dhâinnseas dhut gu mionaideach mar a stĂ laicheas tu e. DĂŹreach rud no dhĂ :
1. âS urrainn dhut GĂ idhlig a thaghadh rè an stĂ laidh:
Ach nam bâ fhearr leat a stĂ ladh ann am Beurla (agus tuigidh mi carson), dèan sin agus bidh cothrom agad Ă s a dhèidh sin GĂ idhlig air ma thèid thu gun deas-bhòrd an toiseach (an suaicheantas ud gu h-Ă rd air an lĂ imh chlĂŹ).
Dèan lorg airson Settings an uairsin is rach gu System Settings:
Agus Language Support an uairsin:
ChĂŹ thu roghainn ann a chanas Install/Remove Languages…, tagh Gaelic, Scottish ann is briog air Apply:
Nise, dèan cinnteach gu bheil Gaelic, Scottish os cionn na Beurla san liosta seo:
Agus sin agad e. Ma tha GĂ idhlig aig a h-uile duine a chleachdas an coimpiutair seo, âs urrainn dhut Apply System-Wide a bhriogadh cuideachd. Bidh agad ri clĂ radh a-mach is a-steach a-rithist no, nas fhearr buileach, an coimpiutair a chur dheth is air a-rithist.
2. Nuair a dhâfhaighnicheas e dhĂŹot dè am meur-chlĂ r a tha thu ag iarraidh air an sgrĂŹn seo:
na leig leis am meur-chlĂ r bunaiteach airson na GĂ idhlig a stĂ ladh, tha sin gun fheum sam bith (dhâiarr sinn orra fear eile a thaghadh mar bhun-roghainn agus nĂŹ iad sin – uaireigin). âS e English (UK, extended Winkeys) am fear as fhearr. Seo dhut carson.
3. Pasganan an t-siostaim
Ma bha an seann eadar-theangachadh GĂ idhlig agad roimhe air Ubuntu, bâ fheairrde dhut seo a dhèanamh:
- Ărdachadh gu 13.10
- Gà idhlig a thoirt air falbh (Settings  Language Support  Install/Remove Languages). Faighnichidh Ubuntu dhÏot a bheil thu airson ainmean pasganan an t-siostaim a chumail; innis dha nach eil thu airson an glèidheadh.
- ath-thòisich an coimpiutair
- Settings  Language Support  Install/Remove Languages agus thoir GĂ idhlig air ais agus nuair a dhâfhaighnicheas e mu phasganan an t-siostaim, innis dha nach eil thu airson ainmean na Beurla a ghlèidheadh
- ath-thòisich an coimpiutair
- Deiseil.
Tha pasganan aig an t-siostaim (mar Pictures) ann air a bheil GĂ idhlig neònach sna seann-tionndaidhean. Ma nĂŹ thu Ă rdachadh gu 13.10, cha dig atharrachadh orra gu fèin-obrachail (tha na h-ainmean âreòthteâ) ach ma leanas tu an stiĂšireadh gu h-Ă rd, gluaisidh e o Pioctairean  Pictures  Dealbhan. Tha badan dhiubh ann agus sgioblachaidh seo iad uile. Na gabh dragh, cha chuir seo an siostam agad tro chèile idir.
An dèidh dhut à rdachadh
Ma nĂŹ thu Ă rdachadh eadar dĂ thionndadh (GĂ idhlig) de Ubuntu, bidh e caran tro chèile a thaobh nam pacaidean cĂ nain uaireannan. Mar eisimpleir, ma thachras gun do chuir thu Ubuntu 14.10 an Ă ite 14.04 âs gu h-obann, bidh Firefox ann am Beurla. Cha dèan sin sgrios air dad ach dèan na leanas gus sin a chur ceart.
Briog air aâ chuibhle bheag gu h-Ă rd air an taobh deas is tagh Roghainnean an t-siostaim:
Fosgail Taic cĂ nain an uairsin:
Turas a rinn thu briogadh, nochdaidh uinneag bheag a dhâinnseas dhut gu bheil cuid a phacaidean cĂ nain a dhĂŹth agus faighnichidh e a bheil thu airson an stĂ ladh. Innis dha gu bheil agus sin agad e. A thaobh Firefox co-dhiĂš. Dhâfhaoidte gu bheil ceum eile ri ghabhail a thaobh LibreOffice. Cuir gu dol LibreOffice is ma tha e ann am Beurla fhathast an dèidh dhut na pacaidean ceart fhaighinn, gluais aâ chuileag air aâ bhĂ r dubh gu h-Ă rd is fosgail Tools is an uairsin Options:
Briog air an triantan bheag ri taobh Language Settings an uairsin is Languages:
Dèan cinnteach gu bheil Gaelic sna trÏ bogsaichean air an taobh deas. Briog air OK, cuir gu dol LibreOffice as Úr agus sin agad e.
A bharrachd air sin, chan chreid mi gun can mi an corr ach innse dhuibh gur ann an-seo a gheibh thu thu.


text:
Ro-ràdh
-Diugh le uiread neo-thèarainnteachd agus cruaidh-chàs ionmhais, sinn a 'dèanamh a h-uile càil nach gabh milleadh. Ach nas miosa na bhith a 'goid chàraichean, Tha e gu bheil teaghlach ann an trioblaid seo ann an càr, Tha fios aig Dia far. le Tracker thu cha bhi e comasach stad a chur air bho 'tachairt, ach co-dhiù faodaidh tu lorg agus a chur cuideachadh gus fhios air an dearbh àite a 'chàir.
Gun teagamh, seo fuadain ciùineas Tha cosgais. Tha Tracker cheannaicheas tu airson $ 150,00 air cuibheasach, mar-thà a 'cumail suas chip fòn Phacaid Dàta mach timcheall R $ 10,00 mìosail, M2M bhith a 'cleachdadh an t-siostaim (Machine a Machine). agus an uair sin, fhiach e no nach? gu math, h-uile duine eòlach air far a bheil an callus fiodhanan, a tha airidh air a bhith air a dhìon no nach eil. Ach mar a chanas iad “-mhàin Chan eil cleachdadh a 'cur an glas dèidh briste doras”. Chuir mi romham feuchainn ;)
trioblaid
Tha Trackers luchd-obrach agus charbadan a chleachdadh. Ann mo chùis, Cheannaich mi TK103A (Coban), oir bha am beachd seo a chur anns a 'chàr a' cumail sùil air cuid de fhrith-rathaidean eòlach. Ach tha an duilgheadas nuair a tha thu a cheannach GPS Tracker, chan eil duine ag iarraidh a bhith a 'cur àitheantan agus a' faighinn na co-chomharran SMS (teacsa). 'S e seo gòrach! Sibh ag iarraidh fhaicinn “an ni” Chan eil map, fìor-ùine. Mar sin, thig air!
Mi deuchainn trì siostaman-loidhne mapaichean airson crawlers. Tha iad uile a 'ruith chun an riarachaidh:
1) GPS-Trace (Orains – Saor an-asgaidh).
2) TrackerHome (“frithealaiche 1”: IP 202.104.150.75 – Saor an-asgaidh).
3) CorvusGPS (pàigheadh – $0.02/latha)
fuasgladh
Bha dà rèiteachaidh ceumannan a thèid am mìneachadh gu h-ìosal:
1) Tracker suidheachadh ann TK103A
2) Setting na Làraich / Web siostam a 'glacadh na co-chomharran gu sliabh na mapaichean.
Bidh mi a 'sealltainn an rèiteachaidh a' cleachdadh an GPS-Trace, TrackerHome S o CorvusGPS, 'S e suas riut fhèin a thaghadh, ach tha mi a 'moladh gu làidir thu a' cleachdadh Chip M2M agus GPS-Trace.
Mus tòisich thu, beachdachadh gu bheil do Tracker (TK103A inneal) Tha e a-nis ann an làn-obrachadh, ann am facail eile, a 'gabhail ri àitheantan SMS a chur leis an rianaire-làimhe, Dè tha thu =)
Ma tha thu nach eil sin a dhèanamh, thoir sùil air seo TK103 làimhe ann Portagailis. Dh'fhaodadh tu ràdh thu dìreach Feumaidh an àireamh de ceadachadh do roghainnean Tracker a 'faighinn agus a' cur brathan.
Airson a h-uile càil ag obair, dèanamh cinnteach gu bheil a 'chairt sim a tha teachdaireachd teacsa plana (SMS) agus dàta (Eadar-lìon) comas. Faodaidh tu seo a dhearbhadh le bhith a 'cur do chip (a dhèanamh Tracker) cealla, a 'dèanamh a' cur SMS deuchainn agus seòladh mus cuir e ann an Tracker gus tòiseachadh air na roghainnean.
Tracker Setup
CUDROMACH:
– Tha seo a 'rèiteachadh a' buntainn ri Tracker TK103A, ged a dh'fhaodadh ea bhith ag obair ann an Cluicheadairean modailean.
– Ann an òrdugh a shealltainn, Bidh sinn a 'cleachdadh bhunaiteach am facal-faire a tha 123456, ach 's urrainn dhut atharrachadh ma tha thu ag iarraidh (Faicibh gu h-àrd air an ainmeachadh-làimhe).
– nuair a bhios tu a-steach, cleachdadh na litrichean ann an litrichean mhòra / lowercase dìreach mar a chithear anns gach àithne.
Tha am moladh mar-thà liosta uile àitheantan an òrdugh agus, a 'leantainn, a 'mìneachadh an t-.
an uair sin, tighinn air! gu h-ìosal, tha sinn a 'sia eisimpleirean, tagh dìreach aon! Suidhich co-dhiù a bhith a 'cleachdadh GPS-Trace, TrackerHome no CorvusGPS agus, bho chealla, chur a leanas SMS àitheantan gus an àireamh de ur Tracker:
àithne Tuairisgeul
Caractaran an Mapaichean Làraich
GPS-Trace
Ma thaghas sibh a 'cleachdadh GPS-Trace, na leanas a dhèanamh:
1. ruigsinneachd http://gps-trace.com/, agus tagh “Soidhnig a-steach” agus “Cruthaich cunntas airson a Saor an-asgaidh” gus cunntas a chruthachadh.
2. Log a-steach http://orange.gps-trace.com/ gus tòiseachadh setup.
3. Briog air a 'phutan “ghnìomhachadh” agus lìonadh sna h-achaidhean:
– ainm: Plate no modal do chàraichean,
– inneal Type: GPS103-B,
– Thùsail a-mhàin: agad IMEI àireamh,
– Àireamh fòn: chip àireamh ann an Lorgair (ex: +556198761234),
– Password-uasal gus an uidheam: Tracker facal-faire
4. Nuair a shàbhaladh agus dùin roimhe glacadh-, Your Tracker a bhios a 'nochdadh air an taobh dheis. Ma tha h-uile rud ag obair a-mach, Bidh an icon Cuir uaine, a 'taisbeanadh air a' mhapa an suidheachadh agad Tracker.
thuirt: ann mo chùis, an ìomhaigh robh ach gnìomhach agus cunntas a chumail a-mhàin a nochd air a 'mhapa dèidh beagan mionaid, an dèidh a choisich mi leis an càr.
Ma tha tuilleadh cheistean, Coimhead air an bhidio Clebson Lima “DÈ CHO a chlàradh agus an Lorgair TK103 303 GUN LÀRACH DA ORANGE”:
an sin, gidheadh, iarrtas airson innealan-làimhe ri fhaotainn aig Google Play S iOS.
TrackerHome
Ma thaghas sibh a 'cleachdadh an TrackerHome, na leanas a dhèanamh:
1. ruigsinneachd http://www.gpstrackerxy.com/, agus tagh Server1 agus briog air “Clàr” gus cunntas a chruthachadh (Faigh IMEI cur an SMS a Tracker agad leis an àithne “imei123456”).
2. Log a-steach agus briog air a 'chlàr-taice “System Settings> Terminal Stiùiridh” Cuir agad Tracker.
3. Briog air a 'phutan “Add” agus lìonadh sna h-achaidhean:
– Chan eil IMEI: agad IMEI àireamh,
– ainm: Plate no modal do chàraichean, S
– modail: Tagh Àireamh a roghainn
4. Nuair a shàbhaladh agus dùin roimhe glacadh-, Do Tracker Nochdaidh air an taobh chlì. Ma tha h-uile rud ag obair a-mach, aon ball An ìomhaigheag Bidh Cuir uaine, a 'taisbeanadh air a' mhapa an suidheachadh agad Tracker.
CorvusGPS
Ma thaghas sibh a 'cleachdadh an CorvusGPS, na leanas a dhèanamh:
1. ruigsinneachd https://corvusgps.com/ is cruthaich cunntas (Cruthaich cunntas Saor an-asgaidh).
2. Log a-steach agus briog air a 'roghainn “GPS Trackers”.
3. Cuir agad Tracker (lorgaire) le putadh air a ' “Cuir ùr GPS Tracker”:
– Tagh inneal, ann mo chùis, an TK103
– Tagh ainm airson an inneal, S dòcha gur e comharra no draibh truinnsear
– Aithisg IMEI àireamh do Tracker
(Faigh IMEI cur an SMS a Tracker agad leis an àithne “imei123456”)
4. An dèidh a 'cur do Tracker, briog air a 'roghainn “Seall air mapa” agus deiseil, Tha ea 'sealltainn a' mhapa agus a 'suidheachadh agad Tracker (càr).
Tha an làrach-lìn oifigeil CorvusGPS An lorg thu an neach-cleachdaidh a-làimhe para TK102 S TK103 GPS Tracker.
An dà chuid làraichean eile cuideachd a 'tabhann suidheachaidhean inntinneach, gabhail a-steach diofar sheòrsaichean de mhapaichean.
èisteachd / Monitor
'S urrainn dhut a' fàgail an Lorgair air an t-slighe “Monitor” h-uile càil a chluinntinn mu.
comas èisteachd
Cuir SMS àithne gu h-ìosal agus a 'feitheamh airson freagairt “Monitor Ok”. an dèidh seo, dhèanamh gairm airson an Lorgair a 'àireamh fòn agus faodaidh sibh èisteachd ris an àrainneachd.
comas èisteachd
agus fhathast, ma tha thu a 'cleachdadh fìor-ùine siostam LÌON mar TrackerHome no CorvusGPS, a dhèanamh:
gluasad Alert
'S e am feart seo inntinneach, airson fios ma tha thu a 'chàr a-mach à àite :)
Ceadaich gluasad rabhadh
Cuir SMS àithne gu h-ìosal agus a 'feitheamh airson freagairt “Gluais Ok”. Ann an tachartas sam bith gluasad, gheibh sibh an SMS “Imrich” le na co-chomharran.
Disable gluasad rabhadh
Chip fòn M2M – Machine a Machine
Faodaidh tu cleachdadh cumanta chip cealla le pacaid dàta, ach chan eil mi a 'comhairleachadh, e a 'cosg cus, an dà chuid mar Prepaid mìosail phlana. aig Tim, mar eisimpleir, a 'cumail chip a chosg air a' chuibheasachd $ 35,00.
Ma tha thu ag iarraidh a chumail saor chip ann do Tracker, M2M 'S e gun teagamh an roghainn as fheàrr. Anns an embodiment (M2M) a bhios tu a chosg air a 'chuibheasachd a-mhàin $ 10,00. Mar a tha an M2M mar as trice chan eil e a 'tighinn le SMS pasgan (-mhàin dàta), tha e math gu bheil thu a 'dèanamh a' chiad iomrallaiche roghainnean le sliseagan a bheil SMS, an uair sin dìreach iomlaid. Mi fo dheuchainn agus ag obair gu foirfe.
Bha thu a 'lorg anns a' mhargaid an-asgaidh Chip Vivo Gun chrìoch M2M Airson Tracker (Monthly phlana) an R $ 10,00.
gu bheil!


text:
- TIOTAL
- Glasan Slighe an Uisge, Cille Chuimein
- EXTERNAL ID
- QZP40_CARD_0205_AT
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Andrew Taylor
- AITHNEACHADH MAOINE
- 32104
- KEYWORDS
- slighean-uisge
Sligh'-uisge a' Ghlinn Mhòir
glas
glasan
capastain
Seanalair Wade
Diùc Chumberland
Tha an dealbh seo a' sealltainn glasan a' chanàil ann an Cille Chuimein. Aon de shreath de chòig ghlasan sa bhaile, far a bheil Canàl a' Ghlinne Mhòir a' tuiteam sìos gus coinneachadh ri Loch Nis.
Tha Shligh'-uisge a' Ghlinn Mhòir a' ceangal na Corpaich, faisg air A' Ghearasdan, ri Clach na h-Aire ann an Inbhir Nis agus tha mu 60 mìle a dh'fhaid ann. Chaidh a thogail airson gum biodh e leathann gu leòr ann an cuid de dh'àitichean airson gun deigheadh aig soithichean-ghunnaichean a' Chabhlaich Rìoghail air a chleachdadh aig àm Cogadh Napoleon. Dheigheadh aig soithichean air Caolas Arcaibh agus Cabhlach na Frainge a sheachnadh. 'S e lochan a bh' ann mu thràth a tha sa chuid sa motha dhen t-sligh'-uisge - Loch Dhabhach Phùir, Loch Nis, Loch Omhaich agus Loch Lòchaidh. Tha 29 glasan air an t-sligh'-uisge, le 'Neptune's Staircase', (sreath de 8 ghlasan ann am Bainbhidh) nam measg. Chaidh tòiseachadh air an t-sligh'-uisge a dhealbhachadh ann an 1773 le Seumas Watt ach deach tòiseachadh air a thogail gu 1803 agus, an uair sin, b' e Jessop agus Telford an luchd-dealbhachaidh a bh' ann. Chaidh cuid dheth fhosgladh ann an 1822 agus chuireadh crìoch air eadar 1843 is 1847.
Chaidh am baile seo ainmeachadh air Naomh Chuimein. Chaidh an t-ainm Cille Chuimein atharrachadh gu Fort Augustus san 18mh linn nuair a thog an Seanalair Wade dùn an sin ri taobh Loch Nis. Chaidh an dùn ainmeachadh air fear de mhic Sheòrais II air a bheil daoine eòlach an dèidh seo mar Diùc Chumberland, am 'buidsear' ainmeil a bh' aig Cuil Lodair


text:
Cruthaichidh Cnoc Soilleir faireachdainnean brosnachail agus nach tèid à cuimhne do luchd-tadhail, oileanaich agus dhan choimhearsnachd. Brosnaichidh e obair cruthachaidh agus aoibhneas a’ chiùil, an dannsa agus traidiseanan cultar na Gàidhlig.
Na bhroinn, bidh e na shàr làrach teagaisg agus obrach, le sàr fhuaim na bhroinn airson a bhith a’ faighinn tlachd bho bhith ag èisteachd ri ceòl, dannsa agus Gàidhlig.
Bidh solas nàdarrach an latha ann am pailteas anns an togalach, le dlùth cheangal leis an t-sealladh-tìre mun cuairt agus bidh e a’ dol a rèir an t-suidheachaidh aige a thaobh sgèile agus stuthan togail.


text:
Chaidh mi gu Eilean Wight bho chionn seachdain airson taistealachd rèile.’S e turas sònraichte a bha seo dhomhsa oir tha mi fhèin is Jenny an dùil ri leanabh anns a’ Chèitean agus cha bhi tìde – no airgead – gu leòr agam airson tursan rèile mòra fada mar seo airson iomadh bliadhna eile.
Thachair an turas dìreach dà latha às dèidh mo cho-latha-breith agus thug Jenny dhomh fìor dheagh phreasant – mapa OS den Eilean agus rinn Ciorstaidh cèicean bruic dhomh. Leis a’ mhapa agus cèic no dhà, rinn mi air Stèisean a’ Mheadhain oidhche Haoine gus an trèana oidhche gu Lunnainn a ghlacadh.
Às dèidh oidhche gun cus cadail (cha robh leabaidh agam – dìreach cathair), rinn mi air Waterloo airson na trèana gu Portsmouth le cofaidh làidir agus deagh leabhar.
Air an t-slighe ann, chaidh sinn tro Eastleigh far an robh fo-thaghadh Westminster ann bho chionn goirid. Tron iomairt, bha na meadhanan a-mach air na Tòraidhean is na Lib-Deamaich ach cha robh ach aon cheist agamsa – ciamar a dhèanadh na Wessex Regionalists? Seo pàrtaidh beag a tha ag iarraidh tomhas de dh’fhèin-riaghladh airson na seann rìoghachd seo ann an iar-dheas Shasainn. Tha cuimhne agam nuair a bha mi nam bhalach bheag, gum biodh m’ athair – aig an robh ùidh ann an gluasadan poilitigeach beaga – a’ faighinn cuairt-litrichean bhuapa le dràgon, samhla Wessex air a’ chòmhdach. Aig a’ cheann thall, fhuair iad dìreach 30 bhòt is mar sin, tha e coltach gum bi greis ann mus bi Seanadh Wessex againn!
Ach cha robh tìde gu leòr agam smaoineachadh mu phoileataigs oir air an latha sin, bha mi gu bhith a’ dèanamh dà dhiofar rud a bh’ air an “liosta-bucaid” agam. Chan e a-mhàin gum bithinn a’ dol gu Eilean Wight is a’ faicinn nan trèanaichean ach gum bithinn cuideachd a’ dol ann air bàta-foluaimein (hovercraft).
Nuair a chaidh mi air bòrd a’ bhàta, chuir e iongnadh orm cho coltach sa bha an taobh a-staigh ri aiseag Dhùn Obhainn. Nuair a thoisich an einnsein ge-tà, chuir e iongnadh orm dìreach cho buileach eu-coltach sa bha e ri aiseag sam bith a chunnaic mi riamh! Cha do mhair an turas againn ach 10 mionaidean ged a mhaireas an turas bàta còrr is leth-uair a thìde agus bha e mar a bhith air bòrd bàta-aiseig beag aig CalMac a bha a’ dol cho luath ri speedboat ann an rèis. Cha b’ urrainn dhomh creidsinn cho luath sa bha am bàta-foluaimein. Nach fhaigh sinn hovercraft airson Malaig-Armadal cuideachd latha de na làithean?
Ri leantainn…
Alasdair
An turas air fad agam:
GLC-EUS, EUS-WAT (London Underground), WAT-PMS, Southsea-Ryde (bàta-foluaimein), RYP-SHN (agus iomadh turas eile air loidhne an eilean air adhart is air ais fad an latha!)
Air m’ i-pod: The Clash. Dh’èist mi a ris a h-uile càil a chlàraich iad riamh – dà thuras – air an trèana oidhche ach a-mhàin an clàr Sandinista a chionn ’s gu bheil e air leth fhèin dona! 8/10.
An leabhar agam: Tower – an epic history of the tower of London. 9/10. Fìor dheagh leabhar eachdraidh.


text:
Tha ìomhaigh agus cliù aig a’ chlò Hearach air feadh an t-saoghail. Tha na Hearaich a-nis an dòchas gum bi an sluagh a cheart cho dèidheil air uisge beatha na Hearadh.
Tha fios air nochdadh gun tàinig suim airgid luach £1.9 millean bhon riaghaltas ann an Dùn Èideann gus taigh-staile a stèidheachadh air raon ri taobh a’ bhàigh air an Tairbeart. Chaidh planaichean leasachaidh fhoillseachadh aig coinneamh ann an Taigh Òsta na Hearadh agus tha dòchas ann gun tig còrr agus fichead cosnadh ás an obair. Tha fìor fheum air a leithid. Thuirt Calum MacAoidh, a tha a’ teagasg ann an Sgoil an Tairbeirt, “Tha mise faicinn àireamh nan sgoilearan a’ tuiteam gach bliadhna agus tha mi ’n dòchas gun tig daoine le teaghlaichean a shireadh obrach.”
Uile gu lèir cosgaidh am pròiseact £10 millean, ach thatar an dùil gun toir an cuideachadh a thàinig bhon Riaghaltas spionnadh do luchd-seilbh airgead a chur ’na lùib. Tha mòran air cur ris mar-thà, agus thuirt Simon Erianger, stiùiriche na companaidh, gu bheil e cinnteach gun tig an t-ionmhas a-steach. Am measg nam buannachdan a thig, bidh cothrom aig croitearan anns na h-eileanan sìol eòrna a reic ris an taigh staile.
Bidh na Hearadh a’ cumail ceann a’ mhaide ri eileanan eile, oir tha taighean staile anns an Eilean Sgitheanach, Ìle, Diùra, Muile, Arainn, Arcaibh agus, bho chionn dà bhliadhna air ais, ann an Leòdhas.
Thuirt Richard Lochhead, Ministear an Leasachaidh Dhùthchail, “Tha mi glè chinnteach nach fhada gus am bi an t-uisge beatha a cheart cho iomraiteach ris a’ chlò.”


text:
#2 Litir mhì-fhreagarrach do luchd-ionnsachaidh
Neach-ionnsachaidh chòir,
Is mi a tha duilich nach do sgrìobh mi thugad ann an deagh ghreis ach nach èist thu leis an sgeul agam, feuch gun toir thu mathannas dhomh!
Thachair e uairegin gun robh mi anns na bionaichean taobh a-muigh an taighe agad a’ feitheamh ort* a thighinn a-mach gam fhaicinn.
Saoil an robh thu shìos sa bhaile a’ ceannach tiodhlach dhomh? Oir, char robh sgeul ort! Agus bha mi ann airson co-dhiù uair a thìde*.
Is miann mo chridhe an taigh* agam a shealltainn dhut, mo chù*, mo chat* agus na fiolmachean Hannibal Lector special edition!
Co-dhiù! Thàinig poileas, agus bha mi deich mios ann an taigh-òsta snog air a bheil Barlinnie. So aidh duilich, ach bidh sinn còmhla aithghèarr! An dòchas gun còrd an litir agam leat*. Fhàg mi pios mòr falt sa chèise air eagal ‘s gu bheil pìos mòr falt a dhìth ort.
Le dùrachd
Abairtean Feumail
A’ feitheamh ort – Trying to kidnap you
Co-dhiù uair a thìde – At least 4 days
An taigh agam – The sex dungeon at me
Mo chù – A stuffed dog
Mo chat – 73 cats
An dòchas gun còrd an litir agam leat –
Do not hand this over as evidence


text:
- TIOTAL
- 'Steaming passed Strome Ferry on Loch Carron'
- EXTERNAL ID
- PC_HRS_STATIONS_001_1291
- ÀITE
- Port an t-Sròim
- SGÌRE
- Taobh an Iat Dheas Rois
- SIORRACHD/PARRAIST
- ROS: Loch Aillse
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27921
- KEYWORDS
- stèiseanan rèile
Comann Rèile na Gàidhealtachd
HRS
Port an t-Sròim
'S e 'Steaming passed Strome Ferry on Loch Carron' an tiotal a th' air an dealbh camara seo.
B' e Port an t-Sròim an ceann-uidhe tùsail airson Rèile Inbhir Pheofharain agus an Eilean Sgitheanaich a dh'fhosgail ann an 1870. Bha an loidhne air a h-obrachadh le Rèile na Gàidhealtachd agus ghabh iad thairis gu h-oifigeil e san Lùnasdal 1880. Bha seirbheisean aiseig aig an ruith às gu diofar chinn-uidhe sa Ghàidhealtachd agus na h-eileanan. An tòiseach bha na h-aiseagan air an ruith le Rèile Inbhir Nis agus Inbhir Pheofharain, an uar sin Rèile na Gàidhealtachd agus mu dheireadh le Daibhidh Mac a' Bhruthainn.
Chaidh an loidhne a' leudachadh gu Caol Loch Aillse san t-Samhain 1897. Anns na 1960 chaidh an litreachadh atharrachadh gu Port an t-Sròim. Tha seirbheis riaghailteach luchd-siubhail fhathast a' frithealadh Port an t-Sròim ged a chaidh a dhùnadh do thrafaig bathair san Ògmhios 1964. Chaidh frith-loidhne a thogail airson a' gharradh togail airson crainn-ola ann an Loch Ciseorn a chaidh fhosgladh ann an 1975. Dhùin am frith-loidhne ann am meadhan nan 1980an.


text:
- TIOTAL
- Na "Waters of Kylesku" leis A' Chuinneag air a' chladach as fhaide air falbh
- EXTERNAL ID
- QZP40_CARD_3745
- ÀITE
- An Caolas Cumhang
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- AITHNEACHADH MAOINE
- 35581
- KEYWORDS
- beanntan
lochan
'S e tuineachadh beag ann an ceann an iar thuath Chataibh a th' anns a' Chaolas Chumhang, far a bheil Loch a' Ghlinn Chaoil agus Loch a' Ghlinn Dhuibh a' coinneachadh, mus tèid iad tro Loch a' Chàirn Bhàin gu Bàgh Eadar Dhà Chaolas
Thòisich seirbhis-aiseig anns a' Chaolas Chumhang mu 1800, agus mhair i gus an do thogadh drochaid ann an 1984. B' iad eathraichean-ràmh a bh' anns na h-aiseagan an toiseach. Bha trafaig malairteach aig an àm seo air a dhèanamh suas de chrodh a' siubhal gu meadhan na h-Alba agus bhiodh iad a' snàmh thar a' Chaolais.Thòisich aiseagan chàraichean, mar am fear air a' chairt,-puist seo, eadar an dà Chogadh. 'S ann an 1975 a thòisich a' chiad aiseag a bha comasach air carbadan-malairt a ghiùlan. Bha an t-aiseag sa Chaolas Chumhang an-asgaidh a' mhòr chuid dhen ùine a bha i an sàs.
'S e beinn mhòr ainmeil a th' anns A' Chuinneag ann an Asainte, Cataibh. Tha trì binneanan shònraichte oirre a tha nan 'Corbetts' (beanntan Albannach eadar 2500 troigh agus 3000 troigh le teàrnadh de 500 troigh air gach taobh) air an druim a tha na chumadh 'Y'. 'S e An t-Sàil Gharbh aig 808m (2651 troigh) as àirde dhiubh agus an uair sin An t-Sàil Ghorm (776m/2546 troigh) agus Spidean Còinnich (764m/2506 troigh). A thaobh clach-eòlas, tha A' Chuinneag air a dèanamh suas le clach-ghainmhich Thoirbheartan air gneiss Leodhasach le beagan clach-èite Chambrianach. 'S e Beurlachas air a' Ghàidhlig 'cuinneag' a' ciallachadh peile bleoghainn, air sgàth cumadh na beinne, a th' anns an ainm.
Chaidh Oighreachd Chuinneig, le 8400 acaire a cheannach le Urras Iain Muir ann an 2005.


text:
Sp˛rs dha clann
Tha am blÓr a-muigh fýor mhath dha clann airson a mhealtainn, a rannsachadh agus cluich. Tha iomadh Óite ann a tha math airson teaghlaichean tadhal orra agus dh'fhaodadh iad a bhith nas fhaisge na tha thu den bheachd.
Rach dhan bhlÓr a-muigh led phÓiste
Tha m˛ran de na h-Óiteachan-tadhailásin saor an-asgaidh. Tha goireasan annta cuideachd leithid taighean-beaga, ionadan-turasachd, pÓirceadh chÓraichean is seirbheis-i¨il.
A rŔir 's cÓite bheil thu a' fuireach, 's d˛cha gum bi e comasach dhut coiseachd no a dhol air baidhsagal thuca. Airson Óiteachan a tha nas fhaide Ós, bu ch˛ir dha lÓrach-lýn an ¨ghdarrais ionadail deagh fhiosrachadh a lýbhrigeadh mu seirbheisean bus na sgýre. Tha fiosrachadh feumail mu c˛mhdhail phoblach ri fhaighinn cuideachd aig Traveline Scotland agus National Rail Enquiries .
Nuair a bhios tu a' dol a-mach leis a' chloinn cuimhnich gun toir sibh leibh aodach freagarrach a tha blÓth, dýonach airson uisge is gaoth, br˛gan lÓidir dýonach agus cŔ grŔine. Tha greimean-bidhe is deochan cuideachd math ma bhios an t-acras no am pathadh ort.
Agus na dýochuimhnich faighinn a-mach Mu NÓdar na h-Alba mus fhalbh thu gus am bi fios agad c˛ airson a sheallas tu.
á
Last updated on Wednesday 18th April 2012 at 12:34 PM. Cliog an seo airson beachd a thoirt air an duilleag seo


text:
- TIOTAL
- DM34613 ann am Baile Chlooichrigh, An t-Iuchar 1967
- EXTERNAL ID
- PC_HRS_COACHES_222
- ÀITE
- Baile Chloichrigh
- SIORRACHD/PARRAIST
- PEAIRT: Maoilinn
- DEIT
- 8 An t-Iuchar 1967
- LINN
- 1960an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 23800
- KEYWORDS
- coidsichean rèile
carbadan rèile
stoc gluasadach
Tha an dealbh camara seo a' sealltainn DM34613 ann am Baile Chloichrigh san Iuchar 1967.
Tha an t-àireamh 34613 air leis an ro-leasachan DM. Tha an M a' sealltainn gun tàinig e bho Rèile Lunnainn Meadhan-thìre & Alba bho thùs agus tha an D a' sealltainn gur e carbad roinne nach robh a' cosnadh ionmhas a bh' ann (i.e cha b' e coidse luchd-siubhail no cairt bathair a bh' ann).


text:
3 am Màrt
'S e 3 am Màrt an 62mh latha dhen bhliadhna a rèir a' Mhìosachain Ghriogaraich (63mh ann am bliadhna-leum). Tha 303 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1431 - Chaidh Pàpa Eòghann IV a thaghadh mar phàpa.
- 1803 - inbhe stàite do dh' Ohio.
- 1845 - inbhe stàite do Fhlorida.
- 1849 - Sguir James K. Polk mar 11mh ceann-suidhe nan Stàitean Aonaichte
- 1853 - Sguir Millard Fillmore mar 13mh ceann-suidhe nan Stàitean Aonaichte.
- 1857 - Sguir Franklin Pierce mar 14mh ceann-suidhe nan Stàitean Aonaichte.
- 1921 - Sguir Woodrow Wilson mar 28mh ceann-suidhe nan Stàitean Aonaichte.
Breithean[deasaich | deasaich an tùs]
- 1847 - Alexander Graham Bell, innleadair Albannach.
- 1895 - Ragnar Frisch, ann an Oslo. Eaconamaiche à Nirribhidh.
Bàsan[deasaich | deasaich an tùs]
- 1999 - Wassily Leontief, ann an Eabhraig Nuadh (baile). Eaconamaiche às an Ruis.
- 1892 - Constantin Guys, ann am Paris. Peantair Franco-Òlaindeach.
- 1999 - Gerhard Herzberg, ann an Ottawa. Ceimigear.


text:
Air an turas agam air loidhne costa Cumbria bho chionn seachdain, chuir mi taigh-òsta air dòigh ann am Barrow-In-Furness air eagal ’s nach fhaighinn air ais dhachaigh air an aon oidhche mar thoradh air na droch thuiltean a bh’ ann an Cumbria aig an àm.
Cha robh mi riamh ann am Barrow agus bha mi airson faighinn a-mach (a) an robh e cho dona sa bha a-uile duine a’ cumail a-mach agus (b) a bheil Chewits an da-rìribh nas chewy na buslann Barrow-in-Furness?
He ate the Taj Mahal, the Leaning Tower of Pisa, the Empire State Building, but not one of these buildings could match the delicious chewy flavours of Chewits. Yes ladies and gentlemen, Chewits are even chewyer than Barrow-In-Furness Bus Depot.
A bharrachd air seo, tha mi deidheil air eileanan agus bha mi airson Walney Island fhaicinn – eilean mòr far costa Barrow far a bheil mu 10,000 duine a’ fuireach.
Tha stèisean Barrow gu math mòr is gu math trang. Bha an trèana a ghlac mi bho Carlisle gu math falamh gu Millom ach às dèidh sin, thòisich e a’ sìor lìonadh agus bha an trèana eadar Barrow is Carnforth/Lancaster a ghac mi às dèidh sin lòma-làn. ;S e deagh àite a th’ ann airson daoine aig a bheil ùidh ann an trèanaichean oir tha e gu math gu math faisg air trèanlann (depot) Barrow far an bheil tòrr mòr einnsein rim faicinn.
Às dèidh dhomh clàradh airson an taigh-òsta, chaidh mi a lorg na buslann. Cha deach leum. A rèir coltais, chaidh a leigeil bhon uair sin. No is dòcha gun deach ithe uile leis an uilebheist!
Chaidh mi air chuairt timcheall a bhaile. Tha e gu math coltach ri Coronation Street le taighean terrace air feadh an àite.
Chaidh mi gu Eilean Walney agus chòrd e rium glan ged a bha e caran dorcha. Tha dà tèarmainn nàdar air an eilean agus bhiodh e fìor mhath fhaicinn a-rithist san t-samhradh. Chan e Barraigh no Uibhist a th’ ann idir, ach tha e fìor mhath co-dhiù.
Tha a h-uile duine as aithne dhomh a bha an am Barrow ag ràdh gur e baile car liath, gruamach a th’ ann ach ged a tha e gu math eadar-dhealaichte ri Sgìre nan Loch a tha ga chuairteachadh, tha tòrr ri dhèanamh ri fhaicinn ann agus mholainn turas ann.
Alasdair


text:
Còmhraidhean a' leantainn aig Comhairle na Gàidhealtachd
Leanaidh còmhraidhean aig Comhairle na Gàidhealtachd Dimàirt feuch an gabh co-bhanntachd stèidheachadh.
Tha e soilleir gum bi na Neo-eisimeilich a' riaghladh, ged nach eil mòr-chuid aca airson sin a dhèanamh leotha fhèin.
Is coltach gur e co-bhanntachd no còrdadh leis a' Phàrtaidh Làbarach an rud as coltaiche aig an ìre seo.
A-mach à 80 ball air a' Chomhairle gu lèir, tha 36 ball aig buidheann nan Neo-eisimeileach - sia gann air mòr-chuid a bhith aca.
'S e an SNP am pàrtaidh poileataigeach as motha, le 22 ball, agus 14 ball aig na Lib-Deamaich, leis na Làbaraich aig ochd buill.


text:
Coinneamh mu Bhun-sgoil Ghàidhlig Inbhir Nis
Bidh pàrantan Bun-sgoil Ghàidhlig Inbhir Nis a' tighinn còmhla oidhche Chiadain ann an oidhirp aonta a ruighinn mun t-slighe air adhart dhan sgoil.
Tha i an-dràsta às aonais cheannaird, agus Annika Jansen, a bha san dreuchd sin gu h-eadar-amail fad cha-mhòr dà bhliadhna, air fàgail.
Bha ise air an dreuchd làn-ùine iarraidh, ach dh'fhàilich oirre an obair fhaighinn agus i gun Ghàidhlig.
Tha duilgheadasan mòra air a bhith aig Comhairle na Gàidhealtachd ceannard le Gàidhlig fhaighinn, rud a dh'iarradh mòran phàrantan.
Bha dùil gun deadh a' choinneamh a chumail nas fhaide den mhìos, ach leis gu bheil sgaradh bheachd ann eadar pàrantan air a' chùis, cho-dhùin comhairle nam pàrantan a cumail nas tràithe feuch rèite a dhèanamh.
Thathas a' tuigsinn gum bi oidhirp ann aontachadh gum faodar tidsear aig nach eil a' Ghàidhlig fhastadh, le gealltannas gum biodh taic ann dhaibh gus an cànan ionnsachadh.
Tha mòran de na pàrantan nach eil nam buill air comhairle nam pàrantan, no ann an Comann nam Pàrantan, agus tha cuid aca gu math mì-thoilichte leis mar a chaidh an gnothach a làimhseachadh leis na buidhnean sin.
Dh'innis aon phàrant dhan BhBC gun robh iad air earbsa a chall anns na buidhnean, agus nach robh ann ach cùis nàire.
Tha dùil ge-tà, gum bi cuid mhòr aca airson an sgaradh bheachd a chur air an cùlaibh, agus iad draghail nach eil e na chuideachadh don sgoil - a th' air a cur air adhart mar eisimpleir de dh'fhoghlam tro mheadhan na Gàidhlig - no don chloinn.


text:
- TIOTAL
- Bail' a' Chaolais bhon ear-dheas
- EXTERNAL ID
- QZP40_CARD_3483
- ÀITE
- Baile a' Chaolais
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 35329
- KEYWORDS
- cairt-puist
dealbh-camara
Bail' a' Chaolais
Gleann a' Chaolais
Gleann Comhann
beanntan
sglèat
sreap
Tha sealladh de Bhail' a' Chaolais bhon ear-dheas, far a bheil Loch Lìobhann agus an Linne Dhubh a' coinneachadh anns a' chairt-phuist seo. Tha Bail' a' Chaolais suidhichte an ear air Gleann Comhann a tha nas ainmeile, Tha an sealladh de bheanntan creagach dualach dhan sgìre seo.
Dh'fhàs an tuineachadh an toiseach mun cuairt nan cuaraidhean sglèat anns an ochdamh linn deug a bha air a mhèinneadh airson mullaich thaighean Ghlaschu ann an Linn Bhictòria. Ann an 1903 dh'fhosgail meur de Rathad-rèile Chalasraid chun an Òbain aig Bail' a' Chaolais agus bha e nas fhasa faighinn ann.
An-diugh, tha Bail' a' Chaolais, mar Gleann Comhann a tha faisg air làimh, na cheann-uidhe a tha a' còrdadh ri luchd-coiseachd-chnuic agus sreapadairean


text:
- TIOTAL
- Caisteal an Tairbeirt, Cinn Tìre
- EXTERNAL ID
- QZP40_468_P118
- ÀITE
- An Tairbeart
- SGÌRE
- Cinn Tìre
- SIORRACHD/PARRAIST
- EARRA-GHÀIDHEAL: Cill Cholman Eala
- DEIT
- 1902
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31279
- KEYWORDS
- Caisteal an Tairbeirt
Clann Chaimbeul
Cinntìre
caistealan
Tighearnan nan Eilean
Chaidh an dealbh seo a thoirt bho "Argyll's Highlands" le Cuthbert Bede. Tha e a' sealltainn dealbh de Chaisteal an Tairbeirt ann an Cinn Tìre. A' coimhead thairis air baile an Tairbeirt, chan eil càil air fhàgail den ghearasdan an-diugh ach tobhta na turaid, bho mu thimcheall air 1490.
'S cinnteach gu bheil caisteal rìoghail air a bhith an-seo bhon 13mh linn, agus tro na 1320an chaidh an caisteal a neartachadh leis an Rìgh Raibeart am Brusach airson a dhìon an aghaidh Tighearnan nan Eileanan. Na b'fhaide air adhart thàinig an caisteal gu bhith na dhaigneach do Chlann Chaimbeul


text:
- TIOTAL
- Agallamh le Beth Thom mu chur-seachadan àm a' chogaidh
- EXTERNAL ID
- WD_HF09_TRACK07_THOM
- ÀITE
- Inbhir Pheofharain
- SIORRACHD/PARRAIST
- ROS: Inbhir Pheofharain
- DEIT
- 2005
- LINN
- 2000an
- CRUTHADAIR
- Beth Thom
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3276
- KEYWORDS
- An Dara Cogadh
An Dàrna Cogadh
spòrs
dannsa
cuirmean-àbhacais
Women's Rural Institute
Institiud Dùthchail nam Ban
Women's Voluntary Service
Seirbheis Shaor-Thoileach Rìoghail nam Ban
claistinneach
Tha cuimhn' aig Beth Thom a' coinneachadh ri daoine à iomadh dùthaich an Inbhir Pheofharain san Dàrna Cogadh.
Uill, bha tòrr rudan ann, a chionns, air a' chiad àite, bhiodh tu a' frithealadh dhaoine sna h-iondan-bìdh san eaglais a h-uile feasgar, oir thigeadh na saighdearan an sin gus cèilidh a dhèanamh, còmhradh ri daoine eile, dìreach mar a tha sinn uile a' dèanamh an-dràsta, agus bha e gu math taitneach. Agus an uairsin bha na pàrtaidhean cuirmean-àbhacais ann - a liuthad rud, dannsaichean agus a h-uile seòrsa, iomadach rud. Agus bha mòran dhaoine ann bho dhùthchannan eile, gu sònraichte daoine à Nirribhidh 's às a' Phòlainn agus bha e tlachdmhor, saoilidh mi. Dh'ionnsaich sinn mòran, aon dòigh co-dhiù, tro choinneachadh ris na daoine seo, rud nach tachradh ruinn mur nach biodh sin. Bha mòran rudan ann, saoilidh mi. Agus gu dearbh bha a h-uile duine an sàs ann an rudeigin. Chaidh mise a-steach dhan Chrois Dhearg, an Red Cross, agus cuideachd bha WRIs ann, WVS, iomadh rud. Bha a h-uile duine a' dèanamh rudeigin. 'S dòcha gum biodh iad a' cur a-mach tea aig na stèiseanan rèile, mar eisimpleir. Agus mar a tha mi 'g ràdh, a' frithealadh ann an ionadan-bìdhe na h-eaglaise, agus a' cur air dòigh sgiobaidhean chuirmean-àbhacais - a h-uile duine a' dèanamh an dìchill, a chionns gu robh mòran dhaoine tàlantach san sgìre.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Ard Rois.


text:
Air ais don sgoil
O chionn beagan bhliadhnaichean - uill, beagan a bharrachd na sin - rinn mi poileataigs mar phàirt dhen cheum agam aig Oilthigh Ghlaschu.
Chan eil bunreachd na Rìoghachd Aonaichte sgrìobhte ann an aon àite.
Ach tha sreath de laghan agus cleachdaidhean a dh'innseas dhuinn ciamar a thèid riaghaltas a thaghadh.
A rèir nan cunntasan-bheachd, cha choltach gum bi prìomhaire ùr againn madainn Dihaoine.
Ach mura h-eil mòrchuid aig pàrtaidh sam bith, dè thachras an uair sin?
Chaidh mi air ais don sgoil gus faighinn a-mach.


text:
Bàs às dèidh teine ann an Stafainn
Thuirt na poilis gun deach corp fhaighinn ann an sprùilleach taigh a chaidh na theine san Eilean Sgitheanach Disathairne.
Cha b'urrainn dhan luchd-smàlaidh neo na poilis a dhol a-steach dhan togalach ann an Cille Mhoire ann an Stafainn aig an àm air sgàth nach robh e sàbhailte dhaibh sin a dhèanamh.
Cha deach ainm an neach fhoillseachadh gu h-oifigeil fhathast.
Thuirt na poilis gun do rinn iad fhèin is an t-seirbheis smàlaidh rannsachadh is nach eil iad amharasach mun chùis.
Thèid aithisg a chur gu Neach-casaid a' Chrùin.


text:
San alt seo, tha Daibhidh Rothach a’ toirt a bheachd air suidheachadh na Beurla Gallda, cànan le sgeul fada ann an eachdraidh na h-Alba ach a tha fhathast às aonais taic ceart no aithneachadh oifigeil on riaghaltas.
In this article, Daibhidh Rothach gives his views on the situation of Scots, a language with a long story in the history of Scotland, but which is still without correct support or official recognition from the government.
S ann gu tric a thig càineadh air a’ Ghàidhlig. Tha cuid de dhaoine aineolach mu chosgaisean no eachdraidh a’ chànain, tha feadhainn ann nach eil ach airson buaireadh a dhèanamh is an ainmichean fhaicinn sa phàipear, agus tha beachdan eile a tha gu math reusanta, le daoine ag ràdh gu bheil bàs-cànain na thachartas nàdarra air nach cuirear stad ann an saoghal a tha a’ sìor fhàs nas lugha. Ach is sgleò mòr na Beurla a-nis sgapte thar nam beann, chan ann ach lag an sgaradh cultarail a bha eadar Goill is Gàidheil fad linntean, agus tha e caran romansach, fiù mì-chothromach, mì-rùn mòr nan Gall a chur air, is na Gàidheil fhèin air cùl ris a’ chànan.
Brònach is gu bheil e do chuid, tha sìobhaltas ag atharrachadh tro chuairt is tro char nan linntean, agus ‘s ann còmhla a bhios an cuid chànain. Dìreach mar a chaill an t-ainm Innse Ghall a bhrìgh nuair a fhuair a’ Ghàidhlig làmh an uachdar air Seann Lochlannais timcheall air an treasamh linn deug air na h-eileanan, chan eil am facal Gàidhealtachd a-nis ach na ainm-chuimhneachaidh do làithean na bu fhallainne aig a’ Ghàidhlig air tìr-mòr. Gu deas, air achadh is ann am baile na Machaire Gallda, tha a’ Bheurla Ghallda, no Scots, cuideachd air atharrachadh o linn Mhic Mhaighstir Alasdair. ‘S dòcha nach robh am bàrd a’ meòrachadh air an sgaradh eadar cainnt Bhurns is Bhyron nuair a sgrìobh e na facail cumhachdach ach – mathanas dha – ‘s cinnteach gun robh aire air àirdean eile, ‘s gailleann mhòr an ochdaimh linn deug ga chuairteachadh. ‘S e mì-thuigse, ge-tà, a th’ air a bhith aig cridh a’ chrìonaidh ann an cànan nan Gall, ri linn Seumasach agus an là an-diugh.
Ged a b’ ann nas fhollaisiche a bha na h-oidhirpean gus Gàidhlig a mhùchadh, cha robh rudan dad na b’ fheàrr don a’ Bheurla Ghallda. Beagan o amannan eadar-dhealaichte ann an eachdraidh: a’ Bheurla air a sparradh air clann sna sgoiltean fo Achd an Fhoghlaim 1872 dìreach mar a thachair air Ghàidhealtachd (tha seo fhathast a’ tachairt, ged nach fhaod tidsearan fòirneart a chleachdadh na làithan-sa gus a bhualadh far an teanga); an-diugh, a’ Bheurla air soidhnichean-rathaid, leis an fheadhainn a tha sgrìobhte an Scots, an leithid Lenzie, a-nis air am fuaimneachadh gu ceàrr air sgàth ‘s buaidh na Beurla. Agus – ìorantas cho mòr ri dad an eachdraidh na dùthcha – bha na Cùmhnantaich, fine a shabaid airson còraichean a’ chreideimh chlèirich an aghaidh smachd na h-Eaglaise Sasainn, a’ cluinntinn Facal Dhè sa Bheurla san eaglais seach sa chànan aca fhèin, is Bìoball ann an Scots a dhìth air sluagh na Galldachd aig an àm.
Ged a bha oidhirpean gus am Bìobaill eadar-theangachadh rin linn, cha do nochd tionndadh slàn sa chànan gu toiseach nan ochdadan, ach an uairsin bha e ro fhadalach: chaidh e a dhiùltadh le coimhthionalan, is iad am beachd gur b’ e cànan garbh, borba a bh’ ann, mì-iomchaidh airson Taigh Dhè. Is am Bìoball a-nis air crìonadh mar slat-tomhais de chànan, tha aithneachadh oifigeil, inbhe co-ionnannachd, agus àite sna meadhanan, riatanach gus am fèin-aithneachadh a th’ aig sluagh a dhaingneachadh, agus gus luach a dhearbhadh san dòigh conaltraidh agus cultar aca am measg muinntir an t-saoghail. Às aonais, dh’ fhaodadh faireachdainnean de dh’ ìocaranachd a bhith làidir, le cuid de sluaghan aig nach eil urram air a’ chànan aca fhèin ainmeil airson trioblaidean sòisealta agus cion-misneachd, agus tha adhbharan ann a ràdh gu bheil e air cùl an Scottish Chip gu ìre air choireigin.
Tha facail a’ giùlain fada barrachd na teachdaireachdan o labhraiche do neach-èisteachd. Faodaidh am blas anns an tig iad, mar stampa cèin air pasgan sa phost, beagan innse mu cò às a tha cuideigin. Cuideachd, faodaidh iad nochdadh dè an clas-sòisealta no ìre-foghlaim a th’ aca, an do dh’ ionnsaich iad an cànan, agus fiù an e càraid no nàmhaid a th’ annta. Tha cànan cuideachd ag innse beagan mu cò tha an neach-labhairt airson a bhith: tha blas Mhìcheil Ghobha BP a’ sealltainn nach eil e ga fhèin-aithneachadh le dualchas Dorach an Ear-thuath far an deach e a thogail, ach leis na daoine a bha timcheall air san sgoil phrìobhaideach aige agus aig Oilthigh Oxford. Agus ‘s e sin cnag na cùise: is Scots air a bhith às aonais inbhe oifigeil ann an dòigh sam bith fad linntean, tha sluagh na h-Alba a’ cleachdadh na Beurla mar shlat-tomhais oirre, cànan le briathrachas, litreachas, eachdraidh – agus ‘s dòcha nas cudthromaiche – le crìochan nàiseanta, eadar-dhealaichte.
Tha an cànan, agus mar sin an luchd-labhairt, air a cur fo choimeas mì-fhreagarrach, is tha na fuaimean agus facail ag innse do luchd-èisteachd na Beurla, uaireannan aig ìre saidhg-eòlach, gur ann à teaghlach no sgìre chlas-obrach a tha iad, no nas miosa, gu bheil iad gòrach is garbh, gun comas air a’ Bheurla ceart. Fiù nam biodh Dorach cho glan is siùbhlach ris an Uisge Dè fhèin aig Maighstir Gobha, ma-tha, chan fhaigheadh e cothrom aig àirdean riaghaltais Lunnainn fad ‘s a dh’ fhuirich a theanga ann an Lag na Maoirne. Chan eil e na aonar: a-rèir a’ chunntais-shluaigh mu dheireadh, bha 1.5 millean luchd-labhairt Scots ann an Alba. Ma tha sin fìor, tha e na dhearbhadh nach eil àite sam bith airson muinntir a’ chànain ann an oifigeachd na dùthcha. Chan eil sgeul air a’ Bheurla Ghallda air Tbh, sna pàipeirean, no docamaideadh oifigeil, agus tha tòrr aig an robh i ann an làithean òigridh a’ cur cùl rithe nuair a thoisich iad air an t-slighe obrach, cainnt an sinnsearan na h-ìobairt do dh’ adhartas sòisealta.
‘S staid a’ chànain agus cuid chòraichean an luchd-labhairt cho truagh, tha e soilleir nach eil Scots, agus gu h-àraidh Goill, na bagairt do dh’ adhartas na Gàidhlig. Gu mì-fhortanach, tha cuid a tha an sàs ann an leasachadh na cainnt gu dubh an aghaidh na Gàidhlig, mar a bha soilleir o dhuilleag Facebook aig buidhean le dleastanas a brosnachadh, a bha loma-làn abairtean de mhì-rùn, aineolas, agus amaideas. Aig ìre phearsanta, tha mi a’ faireachdainn gu bheil an leithid de dhaoine (uaireannan aig nach eil comas no toil a’ Bheurla Ghallda a bruidhinn gu ceart) a’ goid an dualchais bhuamsa is ga mhì-chleachdadh. Dh’ ionnsaich mi fhèin a’ Ghàidhlig, agus thàinig abairt no dha gam ionnsaigh air an t-slighe o eileanaich mun an Scots a bh’ agam o thùs: Chan eil daoine a bhios a’ bruidhinn mar a tha thusa ach nan neds – Chan eil ann an-sin ach truaill-chainnt – Carson a tha thu ag ràdh ken, carson nach bruidhinn thu mar a’ mhòr cuid? agus mar sin air adhart. Mo mhàthair a thog mi, mo sheanair a chur seachad a bhliadhnaichean as fheàrr san Dàrna Cogadh, mo shinn-seachad-shinn sheanair a chuir a chas bheag air thalamh Inbhir Àir nuair a bha daoine fhathast san sgìre le cuimhne air Burns air an dìbleachadh le buille dhall an aineolais.
Ach dà rud: Aon; chan e Gàidheil a-mhàin bhios a’ coimhead sìos air Scots, ach luchd na Beurla air feadh na h-Alba. Dà; chan eil ach beagan de Ghàidheil a’ coimhead sìos oirre idir, agus tha an càineadh a gheibh a’ Ghàidhlig o luchd-iomairt na Scots – agus leis a-sin tha mi a’ ciallachadh iadsan a tha a’ tuigsinn gur e a’ Bheurla Ghallda a tha iad a’ bruidhinn agus gur e cainnt a th’ ann – fada nas miosa. Tha an t-seòrsa rud seo na nàire dhomh fhèin, agus na slaic do shluaghan a bhios a’ brosnachadh mion-chànain air feadh an t-saoghail le sùilean agus inntinnean fosgailte.
Cha mhòr an t-eòlas agam air leasachadh cànain, ach tha eachdraidh ag innse gur beag a’ bhuannachd a thug an eudachd do dh’ adhbhar sam bith, agus chan eil còmhstri na bhuannachd ach dhaibhsan a tha cho bodha do dh’ Alba is nach cluinn iad ach Beurla na Bànrigh air a sràidean – Seòras Mac Dhonnchaidh, Mòrair Phuirt Ìlein, mar eisimpleir. Seach a bhith a’ càineadh maoineachadh nam buidhnean Ghàidhlig a bhuannaich gèill is còir o riaghaltasan mì-dheònach fad nam bliadhnaichean, feuch seo: ionnsaich bhuapa, gheibh brosnachadh às, agus dèanaibh gàire gu bheil atharrachadh comasach ann an dùthaich bheag nach eil, uaireannan, uabhasach fhèin deidheil air. Tha buidhnean Ghàidhlig air na bliadhnaichean a chur seachad a’ brosnachadh misneachd am-measg luchd-labhairt, agus a’ feuchainn ri beachdan an t-sluaigh air a’ chànan aca fhèin atharrachadh. Chan eil na h-oidhirpean seo daonnan soirbheachail, agus tha sìor dheasbad ann mun an t-slighe air adhart, ach tha slighe ann co-dhiù. An coimeas, chan eil fiù siostam litreachaidh aig a’ Bheurla Ghallda air a bheil luchd-iomairt agus sgoilearan ag aontachadh, suidheachadh a tha na chùis nàire. Seach a bhith a’ cur cudthrom air riaghaltasan gus còraichean a ghlèidheadh, tha iad a’ sabaid am-measg a chèile is a’ càineadh adhartas na Gàidhlig. Luchd-iomairt na Beurla Gallda, Judean People’s Front shaoghail nam mion-chànain, a’ trod am-measg a chèile is na Ròmanaich a’ gàire.
Bhiodh inbhe oifigeil agus maoineachadh do Scots na bhuannachd don a’ Ghàidhlig cuideachd. Bhiodh e co-dhiù a’ toirt air falbh clach-oisne on an argamaid fhaoin – Cha robh a’ Ghàidhlig a-riamh ga bruidhinn san sgìre seo, ach Scots, agus cha bu chòir na soidhnichean ud a bhith ann! Bhiodh e inntinneach dha-rìribh fhaicinn dè canadh na daoine seo nam biodh Scots air a teagasg sna sgoiltean no a’ nochdadh air soidhnichean-rathaid mar a bhios i ann an Ulaidh. Tha an t-amharas ann, ge-tà, nach eil a’ mhòr cuid dhiubh idir air taobh na Scots idir, ach ga cleachdadh mar arm gus slaic a thoirt don a’ Ghàidhlig.
Tha an argamaid seo cuideachd a’ crochadh air an tùs-smaoin brèige gu bheil crìochan a’ glèidheadh cànain. Saoil, nam biodh sin fìor, mura a robh cultur agus cainnt a’ sgaoileadh agus a’ mathachadh, a’ fàs is a’ crìonadh, a’ goid facail o chèile, a’ lùbadh an cuid chiall is an tilgeil air ais, dè cho falamh is a bhios an t-saoghal, dè cho beag ‘s bhios, mar ghnè, ar cuid eòlais. Ach ‘s e creutair mòr na Beurla siostam fhoghlaim na h-Alba, agus tha cànain na dùthcha, a bu chòir a bhith air am brosnachadh is teagasg, nan tìr chèin dhi. ‘S e atharrachadh air seo a’ chiad cheum air an t-slighe gu spèis airson an dà chuid Gàidhlig is Scots. Tha balach òg gun tuigse air ainmean Gàidhlig nam beann a chithear e o uinneag taighe ann an Knightswood agus ban-Leòdhasach nach eil a’ tuigsinn facail Bhurns a cheart cho truagh, agus nan rabhadh gu bheil fàilligeadh mòr ann am foghlam, tro mheadhan na Beurla co-dhiù, na dùthcha.
Tha Alba a’ dol tro dh’ atharrachadh mòr eile. Mar a thuirt Burns beagan bhliadhnaichean an dèidh Mac Mhaighstir Alasdair, Right to the wrang did yield, seachdain ‘s a chaidh, agus bidh aig an dùthaich a bheachdachadh air an t-slighe air adhart sna mìosan a tha roimhpe. Bhiodh e na àm freagarrach gus àite na Beurla Gallda a shoillearachadh, agus airson barrachd spèis airson na Gàidhlig is na còraichean a bhuannaich i a thighinn on taobh eile. Labhair Gaill is Gàidheil, neo-chlèirich is clèir – ‘s ann againn uile a tha ar cànain, agus ‘s e Alba air fad a bhios a’ call nam biodh iad a’ bàsachadh fo spàirn is strì linn a dh’ fhalbh.
Categories: Gaelic


text:
Alderney
'S e eilean anns a’ Chaolas Shasannach a tha ann an Àldarnaigh [1](Beurla: Alderney; Fraingis: Aurigny; Àldarnaighis: Aoeur'gny). 'S e an treasamh eilean as motha ann an Eileanan a' Chaolais. 'S e an darna eilean as motha den Bhàillidhneachd Gheàrnsaidh.
Tha e suidhichte mu dheich cilemeatair air falbh bho La Hague anns an Fhraing agus mu 97 cilemeatair air falbh bho Shasainn. Tha Burhou air an àird a iar-thuath.
Iomraidhean[deasaich | deasaich an tùs]
Ceanglaichean a-mach[deasaich | deasaich an tùs]
-
-
Les Étacs - colonaidh Sùlaire


text:
Rugadh Prionnsa na Cuimrigh, am mac as sine aig a' Bhanrigh agus Am Prionnsa Filiop, Diùc Dhùn Èideann, ann an Lùchairt Bhuckingham aig 9.14 a dh' oidhche, 14mh latha dhen t-Samhainn, 1948. Chaidh fios a thoirt air rèilichean an Lùchairt beagan ro mheadhan-oidhche, ag innse gun robh mac air a bhith aig A Mòrachd Rìoghail Bana-phrionnsa Ealasaid. Chaidh innse a-rithist gun robh 7 puinnd 6 unnsaichean anns a' Phrionnsa bheag.
Air an 15mh latha dhen Dubhlachd chaidh Teàrlach Filiop Artair Seòras a bhaisteadh ann an Seòmar a' Chiùil ann an Lùchairt Bhuckingham, le Àrd-easbaig Chanterbury, Dr Geoffrey Fisher.
Chaidh màthair a' Phrionnsa ainmeachadh mar An Dàrna Banrigh Ealasaid aig aois 25, an uair a dh' eug a h-athair, An Còigeamh Rìgh Deòrsa, aig aois 56 air an 6mh dhen Ghearran, 1952. An uair a chaidh a' Bhanrigh a crùnadh, rinneadh Am Prionnsa Teàrlach, bhon a b' e am mac a bu shine a bha aig a' Bhanrigh na chiad oighre a' Chrùin 's gun e ach trì bliadhna a dh' aois.
Ghabh Am Prionnsa, mar oighre a' chrùin, tiotalan Diùc na Còrn an-dèidh còir-sgrìobhte Rìgh Eideart III ann an 1337; agus, ann an siostam morarachd na h-Alba, Diùc Baile Bhòid, Iarla Charaig, Baron Roinn Friù, Tighearna nan Eilean, agus Prionnsa agus Àrd-Stiùbhart na h-Alba.
Bha am Prionnsa ceithir bliadhna a dh' aois aig Crùnadh a mhàthair, ann an Abaid Westminster air an dàrna latha dhen Òg Mhìos, 1953. Bidh deagh chuimhne aig mòran a chunnaic an Crùnadh gu robh e na shuidhe eadar a sheanmhair, a bha a-nis na bantrach agus a bha gu bhith air a h-ainmeachadh mar Bhanrigh Ealasaid Màthair na Banrigh, agus piuthar a mhàthair a' Bhana-phrionnsa Màiread.
Chuir a' Bhanrigh agus Diùc Dhùn Èideann romhpa, an àite an cleachadh a' leantainn agus oide a thoirt dhan Lùchairt, gum bu chòir dha am mac a dhol gu sgoil far an coinnicheadh e ri clann aig nach robh ceangal rìoghail sam bith. Mar bhuil a' cho-dhùnaidh sin, air an 7mh latha dhen t-Samhainn, 1956, chaidh e gu Sgoil Taigh a' Chnuic air taobh an iar Lunainn.
An ceann deich mìosan, chaidh Am Prionnsa òg gu agus a dh' fhuireach aig Sgoil Cheam, an sgoil oideachaidh ann an Berkshire. 'S ann ann an uair a bha A Mhòrachd Rìoghail aig Cheam, ann an 1958, a rinn a' Bhanrigh e na Phrionnsa na Cuimrigh, agus aig an aon àm Iarla Chester, aig aois naoi bliadhna.
Anns a' Ghiblean 1962, thòisich Am Prionnsa air a' chiad theirm aig Gordonstoun, an sgoil faisg air Eilginn air taobh an ear na h-Alba far an robh Am Prionnsa Filiop na sgoilear roimhe. Ann an 1966 chuir Prionnsa na Cuimrigh seachad dà theirm air turas iomlaid gu Timbertop, meur iomallach de Sgoil Gramair Eaglais Shasainn Geelong ann am Melbourne, Astràilia.
An uair a thill e gu Gordonstoun airson a bhliadhna mu dheireadh, chaidh Am Prionnsa a thaghadh mar àrd sgoilear na sgoile. Shuidh Am Prionnsa, a bha air sia deuchainnean Ìre 'O' fhaighinn cheana, a dheuchainnean Ìre'A' anns an Iuchair 1967, a' chiad duine de dh' oighrean a' Chrùin a bha air a leithid de dheuchainnean a dhèanamh. Fhuair e teisteanas aig ìre B ann an Eachdraidh agus C ann am Fraingis, le cliù ann an deuchainn eachdraidh sònraichte nach fheumadh a h-uile duine a dhèanamh.
Chaidh Am Prionnsa gu Oilthigh Cambridge ann an 1967 gus arc-eòlas agus corpeòlas a dhèanamh aig Colaiste na Trionaid. Dh' atharraich e a chuspairean gus eachdraidh a dhèanamh anns an dàrna earrainn dhe a cheum, agus ann an 1970 fhuair e ceum aig an dàrna h-ìre.
An uair a bha e aig Cambridge, bhiodh Am Prionna a' dèanamh dhealbhan-cluiche beaga le comann dràma na colaiste agus bha e ann an coimeadaidh àbhachd le Joe Orton.
Air a' chiad latha dhen Iuchair, 1969, chaidh cuirm a chumail gus a dhèanamh na Phrionnsa na Cuimrigh aig cuirm dhathach aig Caisteal Caernarfon. Mar dheisealachadh airson a bhith na Phrionnsa na Cuimrigh, chuir Am Prionnsa seachad leth teirm ann an Oilthigh Colaiste na Cuimrigh ann an Aberystwyth, ag ionnsachadh Cuimris.
Air an 11mh dhen Ghearran, 1970, ghabh A Mhòrachd Rìoghail àite ann an Taigh nam Morairean. Air an 8mh dhen Mhàrt, 1971, sgèith Prionnsa na Cuimrigh, agus e fhèin aig an stiùir, gu Làrach Feachd an Adhair Cranwell ann an Siorrachd Lincoln, gus ionnsachadh a bhith a' sgèith itealain cogaidh. Bha Am Prionnsa fhèin air oideachadh fhaighinn ann an sgèith itealain bhon RAF 's e air a dhàrna bliadhna ann an Cambridge.
Anns an t-Sultain 1971, an-dèidh ceumnachadh aig Cranwell, dheisealaich Prionnsa na Cuimrigh airson dreuchd leis a' chabhlach, dìreach mar a rinn athair, a sheanair agus a dhithis shinn-sheanairean. An-dèidh sia seachdainnean aig Colaiste a' Chabhlaich Rìoghail ann an Dartmouth, rinn e seirbheis air a' bhàta milleadh tilgean-stiùiridh HMS Norfolk agus dà long cabhlaich.
Ann an 1974 fhuair Am Prionnsa teisteanas gus helicoptear a sgèith mus deach e do Sgioba Sgèith 845 a' Chabhlaich, a bha stèidhichte air long-ghiùlain HMS Hermes. Air an 9mh dhen Ghearran, 1976, ghabh Am Prionnsa smachd air an long siubhal-mìneachan HMS Bronington airson a naoi mìosan mu dheireadh anns a' Chabhlach.
Thar nam bliadhnachan, tha A Mhòrachd Rìoghail air ùidh a nochdadh ann an iomadach rud a tha air an sealltainn le chuid obair carthannais. Na measg sin tha cuspairean sòisealta agus coimhearsnachdail, cuspairean dùthchail, slàinte, foghlam, òigridh, àrainneachdan nàdarra agus togte, ealain agus ceòl, dualchas nàiseanta, seann daoine agus creideamh.
Air cùl mòran dhe chuid obrach, tha ùidh a' Phrionnsa gus feum a dhèanamh de chleachdaidhean agus tàlantan na dùthcha seo gus an dèan daoine am feum as fheàrr dhe na cothroman agus buadhan a tha aca.
Tha an ùidh sin air a nochdadh ann an liosta de 360 buidheann air a bheil e a-nis na chùl-taic no na cheann-suidhe.
Gu ruige seo, tha 16 prìomh bhuidhnean carthannais aig A' Phrionnsa, a chuid as motha dhiubh a chaidh a chur air chois leis fhèin. 'S iad sin: The Prince's Trust; The Prince's Foundation for the Built Environment; The Prince's Regeneration Trust; In Kind Direct; The Prince's Drawing School; The British Asian Trust; Business in the Community; The University of Cambridge Programme for Sustainability Leadership; Scottish Business in the Community; PRIME-Cymru; PRIME; The Prince's School of Traditional Arts; The Prince's Scottish Youth Business Trust; The Prince of Wales's Foundation for Children and the Arts; Youth Business International agus The Prince's Teaching Institute.
Tha draghan a' Phrionnsa air na tha a' dol air adhart ann an roinnean mar ailtireachd, meadhan nam bailtean mòra, foghlam, creideamh, slàinte agus tuathanachas air a bhith air an toirt am follais thar nam bliadhnachan ann an iomadh òraid agus artaigil.
Air an 29mh dhen Iuchair, 1981, phòs Prionnsa na Cuimrigh A h-Uasal Diana Spencer ann an Cathair-eaglais Naomh Pòl. Rugadh a' Bhana-phrionnsa air a' chiad latha dhen Iuchair 1961, aig Taigh Park air oighreachd na Banrigh aig Sandringham, Norfolk, agus bha i a' fuireach an sin gus an do bhàsaich a seanair, an seachdamh iarla, ann an 1975, an uair a ghluais an teaghlach gu taigh an teaghlaich Spencer aig Taigh Althorp, Siorrachd Northampton.
B' e oifigear taic a bha ann an athair a h-Uasal Diana - Viscount Althorp agus as-dèidh sin an t-ochdamh Iarla Spencer do Rìgh Deòrsa VI agus a' Bhanrigh. Bha a seanmhair air taobh a màthair, Bean-uasal Fermoy, na deagh charaid agus na neach-taic do Mhàthair na Banrigh.
Bha dithis mhac aig A' Phrionnsa agus Bana-phrionnsa na Cuimrigh, Am Prionnsa Uilleam a rugadh air an 21mh latha dhen Ògmhios, 1982, agus rugadh Am Prionnsa Eanraig air an 15mh latha dhen t-Sultain, 1984.
Bho phòs iad, chaidh Prionnsa agus Bana-phrionnsa na Cuimrigh air iomadh turas thall thairis agus chaidh iad air iomadach turas còmhla air feadh Bhreatainn.
Air an 9mh latha dhen Dubhlachd, 1992, dh' innis Am Prìomhaire, Iain Major, do Thaigh nan Cumantan gun robh Am Prionnsa agus Bana-phrionnsa na Cuimrigh air aontachadh dealachadh. Chaidh am pòsadh a chur mu sgaoil air an 28mh dhen Lunastal, 1996. Bha A' Bhana-phrionnsa fhathast air a faicinn mar bhall dhen Teaghlach Rìoghail. Lean i orra a' fuireach aig Lùchairt Kensington agus air obair phoblach a dhèanamh airson iomadach buidheann carthannais.
An uair a chaidh a' Bhana-phrionnsa a mharbhadh ann an tubaist rathaid ann am Paris air an 31mh latha dhen Lunastal, 1997, chaidh Am Prionnsa gu Paris còmhla ri a dithis pheathraichean gus a corp a thoirt air ais gu Lunainn. Bha A' Bhana-phrionnsa na laighe anns a' Chaibeal Rìoghail ann an Lùchairt Naomh Sheumais gu oidhche ro a tòrradh.
Air latha an tòrraidh, chòisich Prionnsa na Cuimrigh còmhla ri a dhithis mhac a bha 15 agus 12 aig an àm air cùl na ciste bhon Mhall gu ruige Abaid Westminster. Còmhla riutha bha Diùc Dhùn Èideann agus bràthair na Bana-phrionnsa, an t-Iarla Spencer.
Anns na bliadhnachan mu dheireadh tha na Prionnsaichean Uilleam agus Eanraig - dàrna agus an treas oighre a' chrùin air a bhith an cois Prionnsa na Cuimrigh air beagan chuirmean oifigeil.
Air 9 an Giblean 2005, phòs Prionnsa na Cuimrigh agus A' B.Ph. Parker Bowles ann an seirbheis shìobhalta aig a' Ghuildhall, Windsor.
An dèidh a' phòsaidh, ghabh A' B.Ph. Parker Bowles an t-ainm A Mòrachd Rìoghail Ban-diùc na Còirn.
Bha mu 800 de luchd-fiathachaidh còmhla ri Prionnsa na Cuimrigh agus Ban-diùc na Còirn aig Seirbheis Ùrnaigh agus Beannachaidh aig Ceabail Naomh Sheòrais ann an Caisteal Windsor.
Aig an t-seirbheis, a rinn Àrd-easbaig Chanterbury, bha measgachadh de cheòl còisir agus ceòl orcastra ann a chaidh a thaghadh leis a' Phrionnsa agus a' Bhan-diùc, na measg sin cuid dhen fheadhainn a b' fheàrr leis an dithis aca fhèin leithid Cantata Bhach “Nun Komm der Heiden Heiland” agus earrainnean bho Cheòl Uisge Handel.
A-measg an luchd-ciùil a chluich aig an t-Seirbheis bha luchd-ciùil bhon Orcastra Fiolarmonia, ris a bheil Prionnsa na Cuimrigh a' cur a thaic, agus Còisir Caibeil Naomh Sheòrais.
An dèidh na Seirbheis, bha an luchd-fiathachaidh air am fàilteachadh gu cuirm ann an Caisteal Windsor agus as dèidhsin, dh' fhàg fear agus bean na bainnse airson mìos nam pòg ann am Birkhall.
An uair a thèid Rìgh a dhèanamh de Phrionnsa na Cuimrigh, gabhaidh A' Bhan-diùc an t-ainm A Mòrachd Rìoghail A' Bhana-phrionnsa Consoirt.
Recent News
-
BBC Radio 2 launches 500 Words
-
Prince Harry interviews The Prince of Wales
-
HRH hosts a Strictly tea party
-
TRH's Christmas Card 2017
-
The Prince of Wales visits Caerphilly
-
TRH attend the Grenfell Memorial Service
-
HRH becomes the new Royal Patron of a Roald Dahl charity
-
TRH visit Borough Market
-
The Duchess visits The Silver Line and Emmaus
-
Ed Sheeran, MBE
-
HRH joins ICAP on an annual charity day
-
TRH in Stoke-on-Trent
-
Prince Henry of Wales & Meghan Markle are engaged to be married
-
The Royal School of Needlework
-
The Prince talks about his racing days
-
HRH in the Caribbean: The Final Day
-
HRH in the Caribbean
-
HRH The Prince of Wales awards police officers
-
The Final Day of the Autumn Tour: India
-
Day Ten of the Autumn Tour: India
-
Day Nine of the Autumn Tour: Malaysia


text:
Kl. Ianair .i. f., l. xx. Anno Domini M.xx.uii.
Ruaidhri m. Fogurtaigh, ri Deiscirt Bregh, do ecaib ina ailithri.
Tadhg m. Gilla Patraicc do dhallad la Donnchad m. Gilla Patraicc, ri Osraigi. Slogad la mc. m-Briain i n-Osraigib coro lasat Osraighi ar a muintire im Dhogra m. n-Dunadhaigh, ri Sil Anmchada, & im Domnall m. Senchan & im sochaide moir archena.
Domnall m. Flaithbertaigh H. Neill do ecaibh.
Roin, ri Midhe, & Donnchad H. Duinn, ri Breg, do comtuitim i cath.
Cathalan H. Crichan, ri Fernmuighi, & Cu Locha H. Gairbeidh, ri H. Meith, do comtuitim i n-ergail.
Crech la Cenel Eogain for Ultaibh co tucsat boroma mór.
Dun Caillenn i n-Albain do uile-loscad.
Donnchad m. Gilla Mo Conna, comarba Sechnaill, sapientisimus Scotorum, in Colonia quieuit.


text:
Darrell Dexter
'S e neach-poileataigs Canadach a th' ann an Darrell Dexter (rugadh 10 an t-Sultain, 1957). Rugadh e ann an Halifax, Alba Nuadh agus sgrùdaich e na lagh agus foghlam aig Oilthigh Dalhousie agus naidheachdas aig Oilthigh King's College. Chaidh e a thaghadh mar prìomhair na Alba Nuadh ann an 9mh an t-Ògmhios, 2009. Chaill e an seat aige agus an NDP an taghadh ann an 2013.[1]
Iomraidhean[deasaich | deasaich an tùs]
- ↑ “Darrell Dexter steps down as Nova Scotia's NDP leader”, CBC. 13mh dhen t-Samhain 2016.


text:
Naidheachdan 11:00m
7 An t-Ogmhìos 2012 Ùraichte aig Ùraichte aig
Sgoiltean Eileanach
Thig Comhairle nan Eilean Siar gu co-dhùnadh an ceann cola-deug air dè thachras dha na ceithir sgoiltean dùthchail mun robh a' chùis-lagha a thog iad an aghaidh an Riaghaltais. Bhuannaich a' Chomhairle a' chùis aig Cùirt an t-Seisein. Ach chan eil fhios fhathast cuin a dhùineas Bun-sgoil Sheileaboist anns na Hearadh, Bun-sgoil Chàrlabhaigh agus Àrd-sgoiltean dà bhliadhna Shiaboist agus Lionail ann an Leòdhas.
Legionaires
Tha Rùnaire na Slàinte, Nicola Sturgeon air innse do Bhuill-Phàrlamaid gu bheil cùisean den ghalar Legionaire fhathast ag èirigh air taobh an iar-dheas Dhùn Èideann. Tha 24 cùisean a-nis dearbhte, agus tha 27 duine eile fo amharas gu bheil e orra. Tha aon fhireannach air a bheatha a chall thuige seo. Tha rannsachadh a' leantainn air cò às a thàinig an galar anns a' chiad dol-a-mach, agus thuirt an Riaghaltas gun robh iad an dòchas gum biodh fiosrachadh a bharrachd aca anns na beagan làithean a tha romhainn.
Siria
Tha am Prìomhaire Dàibhidh Camshron air a ràdh gu bheil e brùideil agus uabhasach mar a thathar a' marbhadh shìobhaltach ann an Siria. Tha luchd-iomairt dùbhlannach na dùthcha ag ràdh gu bheil uabhas eile air 86 fhàgail marbh ann am baile ann an sgìre Hama. Tha iad a' cumail a-mach gur e boireannaich is clann a bh' ann am mòran a chaill am beatha. Thuirt aithrisean air telebhisean na stàite gun robh na feachdan tèarainnteachd air cobhair a dhèanamh air muinntir a' bhaile a bha a' fulang ionnsaigh bho cheannaircich.
An Spàinn
Chaidh aig an Spàinn air €2bn fhaighinn air iasad bho mhargaidhean ionmhais an t-saoghail. Tha sin a' sealltainn gun urrainn don Spàinn airgead fhaighinn air iasad, ach tha an ìre rèidh a tha iad a' pàigheadh gu math àrd. Aig an aon àm ann am Berlin, tòisichidh còmhraidhean a dh'aighearr eadar Angela Merkel, Ceannard na Gearmailt, agus am Prìomhaire Dàibhidh Camshron air staing ionmhais an Euro. Thuirt Mgr Camshron an-raoir nach robh e ceart a bhith a' coimhead ris a' Ghearmailt gus trioblaidean ionmhais an Sòn air fad a rèiteach.
Ìre an Rèidh
Foillsichidh Banca Shasainn an co-dhùnadh as ùire aca air ìrean rèidh san uair de thìde a tha romhainn. Ged a thathar a' creidsinn gum fuirich sin aig 0.5%, tha mòran aithrisean ann gum foillsich iad gun tèid airgead ùr a bharrachd a chruthachadh mar dhòigh gus piseach a thoirt air fàs na h-eaconamaidh.


text:
Naidheachdan 11:00m
6 An Gearran 2013 Ùraichte aig Ùraichte aig
RBS
Thuirt Rùnaire a' Ghnothachais, Vince Cable, gu bheil làn dùil aige gur ann bho stòras bonas a' bhanca a phàigheas Banca Rìoghaill na h-Alba càin de na muilleanan not airson am pàirt ann an sgaineal Libor. Thig fiosrachadh an diugh fhathast air dè dìreach an t-suim a bhios ann, le dùil gum bi sin mu £400m.
Ospadal Stafford
Thèid co-dhùnadh fhoillseachadh an taobh a-staigh uair de shìde an dèidh rannsachadh poblach mu dhìth cùram aig Urras NHS Meadhan Staffordshire. Fhuair rannsachadh ron seo gu robh cùram aig Ospadal Stafford fada fon ìre ris am biodh dùil agus nach deach sealltainn ri euslaintich mar bu chòir. Tha e coltach gun robh ceithear cheud bàs a bharrachd air na bhiodh dùil aig an ospadal sin eadar 2005 agus 2009.
Buidseat
Tha a h-uile coltas ann gum bi colaistean agus taigheadas am measg na gheibh taic agus Pàrlamaid na h-Alba ag aontachadh buidseat na bliadhna seo tighinn. Canaidh Rùnaire an Ionmhais, Iain Swinney, gu bheil e a' feuchainn ri fàs eaconomach a bhrosnachadh agus gnìomhachas an togail a chuideachadh le a bhith a' togail taighean ùra. Tha a h-uile coltas ann ge-tà gum bi na pàrtaidhean eile a' càineadh na h-uimhir de na a tha e a' moladh.
Tsunami
Thuirt oifigich ann an Eileanan Solomon gun deach ceathrar, cho fad sa fios leotha aig an ìre seo, a mharbhadh ann an tsunami. Rinn crith-thalmhainn mhòr fon mhuir an ceann a deas a' Chuain Shèimh tonn a thàinig air tìr ann am bailtean ris a' chladach.
Iasgach
Tha Pàrlamaid na h-Eòrpa ag ullachadh airson bhòt a bheireadh na h-uimhir de dh'atharrachadh air Poileasaidh Choitcheann an Iasgaich. Tha iad ag amas air stoc a tha ann an cunnart a ghlèidheadh agus a' cur às cuideachd dhan chleachdadh fo am bi iasg marbh, air nach eil iarraidh, ga thilgeil air ais chun na mara.
Croitean
Thèid riochdairean croitearachd dhan phàrlamaid ann an Dùn Èideann an diugh le iarrtas airson mìlltean chroitean ùra a chruthachadh. Innsidh Bunait Croitearachd na h-Alba agus buidhnean eile do Bhuidheann Thàr-Phàrtaidh na Pàrlamaid air Croitearachd gum bu chòir, am measg sin, croitean-coille a stèidheachadh.


text:
Kl. Ianair iiii. f. l. uiii. Anno Domini m.xc.i.
Murchadh m. m. Domnaill Remhuir do marbadh i mebhail la Enna m. Diarmata.{folio & column H62vb}
In leth iartharach do Raith Arda Macha do loscadh.
Donn Sleibhe H. Eochadha ri Uladh do marbadh la m. m. Lochlainn la righ Oiligh i m-Belach Goirt in Ibair i cath.
M. Aedha m. Ruaidri ri Iarthair Conacht do ec.
p.526
Mael Isu comarba Patraic i. .xu. Kl. Enair in penitencia quieuit. Domnall m. m. Amhalgadha do oirdnedh isin abdaine ina inadh fo cetoir.
Bliadain tra suthach co n-degh-sin in bliadain-si.


text:
Chaidh FilmG ainmeachadh air geàrr-liosta mar an Tachartas Culturach as Fheàrr agus chaidh Duaisean nan Trads MG ALBA ainmeachadh mar an Tachartas Traidiseanta as Fheàrr. Tha seo a’ leantainn air an naidheachd gun deach Duaisean nan Trads MG ALBA ainmeachadh air geàrr-liosta airson Duaisean Ealain agus Gnìomhachas na h-Alba an t-seachdain seo chaidh.
‘S e FilmG am farpais airson filmichean goirid Gàidhlig aig MG ALBA, a tha air a lìbhrigeadh le Cànan às leth MG ALBA.
Thuirt Dòmhnall Caimbeul, Àrd-oifigear MG ALBA: “Tha seachdain uabhasach soirbheachail air a bhith againne agus aig na buidhnean a tha ag obair air FilmG agus Na Trads. Tha sinn air leth toilichte leis an naidheachd mu Dhuaisean Tachartasan na h-Alba agus tha sinn a’ cur meal a naidheachd air Cànan agus Hands up for Trad airson an obair ionmholta a tha iad a’ dèanamh còmhla rinn airson ar cànan agus cultar a thoirt gu daoine sean agus òg tro cheòl is film ann an coimhearsnachdan air feadh Alba”.
Seo an ceathramh bliadhna airson Duaisean Tachartasan na h-Alba a tha air a ruith ann an co-bhanntachd le EventScotland agus thèid Duaisean 2012 a thoirt seachad ann an Glaschu air Diardaoin 6mh Sultain.


text:
- TIOTAL
- Agallamh le Donnchadh MacAonghais mun dubhadh-às
- EXTERNAL ID
- WD_HF08_TRACK08_MACINNES
- ÀITE
- Èirisgeigh
- SIORRACHD/PARRAIST
- INBHIR NIS: Crothaigh 's Dealgros
- DEIT
- 2005
- LINN
- 2000an
- CRUTHADAIR
- Duncan MacInnes
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3261
- KEYWORDS
- An Dara Cogadh
An Dàrna Cogadh
dubhadh-às
claistinneach
Tha Donnchadh MacAonghais ag innse sgeulachd èibhinn mun dubhadh-às ann an Eirisgeigh aig àm an Dàrna Cogaidh.
Bha an dubhadh-às dona. Eil fhios agaibh gum feumadh a h-uile solas a bhith air a chur dheth às dèidh seachd uairean a dh'oidhche co-dhiù. Chan fhaodadh solas sam bith a bhith air. Bha na cailleachan agus na bodaich sna taighean uabhasach. Chan fhaodadh tu fiù 's coinneal a chur thuige ann an taigh. Bha sùilean dubha agad le bhith a' tuiteam thairis fad na h-ùine. Ach an duine bha seo - chleachd e a bhith a' gabhail drama glè mhath agus bha e - bha gealach mhòr ann an oidhche sin agus bha e a' tighinn suas an rathad agus chunnaic e an solas a bha seo san uinneig. 'O mo chreach!' thuirt e. 'Thig na Gearmailtich a-nall a-nochd.' Agus rinn e air an taigh agus thòisich e a' bualadh air an doras. Thàinig am boireannach bochd a-mach is thuirt i, "Dè idir a tha ceàrr, a Chaluim?" "Haoi!" thuirt e, "tha solas mòr agaibh a' deàrrsadh san uinneig thall an siud." "Càite? Chan eil solas sam bith agam air idir." "Trobhad sibhse is faic e." 'S e faileas na gealaich a bh' ann a' bualadh air gloine na h-uinneig. Thuirt ise, "Thalla thusa is cuir an donas cùrtair agad air a' mhòintich!" [Gàireachdainn]
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Cheann Loch Lìobhann.


text:
HTML
ʼS e HTML (Hypertext Markup Language) an cànan a chleachdar airson cruth a chur air duilleagan WWW air an Eadarlìon.
Mar eisimpleir, ma ʼs e seo a tha san HTML:
- Tha seo  trom  agus tha seo  eadailteach .
ʼs e seo a chithear leis aʼ bhrabhsair:
- Tha seo trom agus tha seo eadailteach.
oir tha an tag   aʼ ciallachadh clò trom agus tha   aʼ ciallachadh clò Eadailteach.
Faic cuideachd[deasaich | deasaich an tùs]
Ceanglaichean a-mach[deasaich | deasaich an tùs]
- Linn ùr don Eadar-lìon: HTML5 - pìos ann an Dàna le Liam Alasdair Crouse, 2014-08


text:
Tiotal: Fuaran Ceann an t-Saoghail
Úghdar: Aonghas Pàdraig Caimbeul.
Rionnagan: ★ ★ ★ ★ ☆
Bha deagh oidhche aig buill a’ Chomainn san Lios Mhòr o chionn ghoirid ’s sinn a’ beachdachadh air a’ chòigeimh nobhail le Aonghas Pàdraig Caimbeul, “Fuaran Ceann an t-Saoghail”. Chan eil an nobhail seo ach ceud duilleag ‘s a h-ochd a dh’fhaid’ agus, mar sin, ’s e deagh leabhar a tha seo airson beagan eòlais a chur air obair a’ Chaimbeulaich sa chiad dol-a-mach. Agus is math as fhiach seo a dhèanamh a chionn ’s gur e fear de na sgrìobhadairean as comasaiche ann an saoghal na Gàidhlig a th’ ann an “APC”.
’S ann leis na smaointean a th’ aig seann bhoireannach air an àite far a bheil i a’ fuireach (ann an dachaigh-eiridinn) agus le a cuimhne air a’ chiad turas a chunnaic i an duine aice a thòisicheas an nobhail seo. Ach chan ann ach letheach slighe sìos a’ chiad duilleag a thèid sùilean an leughadair mus atharraich cruth an aodainn-chlò; agus ’s e ceàird-eòlas a tha seo a bhithear a’ cleachdadh air feadh an leabhair seo gus sgaradh a dhèanamh eadar guth an t-seann bhoireannaich agus guthan nam prìomh charactaran eile a bhios a’ dèiligeadh rithe. An ann innleachdach is soirbheachail no droil is neo-shoirbheachail a tha an ceàird-eòlas seo ? ’S ann dha gach uile leughadair a tha a’ cheist seo !
A bharrachd air an t-seann bhoireannach, Criosaidh NicNèill, no NicDhòmhnaill, tha triùir charactaran eile ann a tha cudromach: Criosaidh NicGhriogair, ceannard na dachaighe; Criosaidh NicRath, an dotair; agus Ruairidh, fear òg on a’ BhBC, a tha air a bhith ri clàradh sgeulachdan dhaoine on a bha i òg air eagal ’s gum biodh iad air an call.
Chruthaich APC an sgeul seo gu sgileil pìos air phìos ann an dòigh a bhios a’ toirt air an leughadair mothachadh air a’ chòmhstri eadar cuimhne a’ bhoireannaich ‘s seargadh-inntinne agus air a’ bhuaidh a th’ aice air càch.
Ionnsaichidh an leughadair beagan mu bheatha gach caractair, mu bheatha Criosaidh NicDhòmhnaill gu h-àraidh, ‘s tòrr a bharrachd mun Ghàidhealtachd.
A rèir na chaidh a sgrìobhadh ann an lèirmheas anns an Stornoway Gazette, ’s e seo an nobhail as fheàrr aig APC. Chan e sin mo bheachd-sa, ach feumar a ràdh gur e leabhar fìor mhath a th’ ann. O chionn ghoirid, chuala mi APC ’s e ag ràdh gur ann ann an dòigh nas sìmplidhe a bhios e a’ sgrìobhadh (san latha an-diugh ?). Chanainn-sa gun do dh’obraich sin ann am “Fuaran Ceann an t-Saoghail”, gun a bhith a’ toirt air falbh o bheairteas na Gàidhlig aig an t-sàr sgrìobhadair seo.
*Gheibhear an leabhar seo ann am Bùth Chomhairle nan Leabhraichean no air an làraich-lìn aca. £8.99


text:
A 'cleachdadh Stòras Briseadh Dàta, is urrainn dhut fiosrachadh a tharraing bho làraich-lìn a thagh thu ann an nas lugha na 5 mionaidean. Gun teagamh, is e aon de na h-innealan sgrìobadh lìn as fheàrr agus as fheumaile air an eadar-lìon. Tha dàta eadar-aghaidh agus sgrapes cumhachdach, furasta a tha furasta a chleachdadh bho làraich Ajax, làraichean dìon le facal-faire, làraichean sìmplidh agus beòthail, XML, JSON agus tobraichean eile coltach riut.Tha cuid de na feartan iongantach air an ainmeachadh gu h-ìosal.
1. Rannsachadh Easy Keyword:
Dìreach mar a h-uile sgiobair ainmeil eile, tha Data Scraping Studio a 'toirt dòigh nas fheàrr air faclan-luirg a lorg. Feumaidh tu an inneal seo a luchdachadh sìos agus a chleachdadh agus a chleachdadh gus an dàta agad a chur air bhonn stèidhichte air na faclan-luirg agad. Bheir e mòran fhaclan agus abairtean airson brosnachadh fhaighinn. Mar sin, chan ann a-mhàin a sgrìobhas an dàta agad ach tha e cuideachd ga rèiteachadh stèidhichte air na faclan-luirg gheàrr-earbaill agad agus fada-earbaill.
2. Rannsachadh Margaidh:
Is e an Stiùidio Briseadh Dàta an aon sgrìobach a bhios a 'dèanamh deagh rannsachadh margaidh airson a luchd-cleachdaidh. Eu-coltach ri sgrìob-sgrìobhaidh dàta àbhaisteach eile , bheir an t-inneal seo toraidhean càileachd stèidhichte air do rannsachadh. Mar sin, tha e foirfe do luchd-margaidh, luchd-rannsachaidh air-loidhne, oileanaich, luchd-naidheachd agus sgoilearan.
3. Integreachadh dàta lìn:
Is e an t-adhbhar as fheàrr airson Stòras Briseadh Dàta a chleachdadh gu bheil e a 'toirt seachad roghainnean feumail airson dàta lìn eadar-lìon. Tha e co-chòrdail ri gach brabhsair lìn agus siostaman obrachaidh, ga dhèanamh furasta dhut an dàta agad a sgioblachadh agus a h-aonachadh a rèir do mhiannan.
4. A 'dèanamh coimeas eadar dàta
Chan urrainn dha fiù' s na briseadh luchd-sgiobalta dàta coimeas a dhèanamh eadar dàta làraich no dhà no barrachd.Gu fortanach, tha an roghainn seo aig an Stiùidio Stuth-dàta agus a 'leigeil leat sgrùdadh a dhèanamh air dàta duilleagan eadar-dhealaichte a' dèanamh cinnteach gu faigh thu toraidhean càileachd agus earbsach. A bharrachd air an sin, bidh an inneal seo a 'deasachadh an dàta beagan, a' toirt air falbh na mearachdan litreachaidh agus gràmair air fad bho na toraidhean agad.
5. A 'cumail sùil air càileachd:
Tha am prògram seo a' cumail sùil air càileachd an dàta agad fhad 'sa thathar ga sgrìobadh. Tha e a 'ciallachadh nach fheum thu sùil a chumail air a' bhualadh nuair a gheibh an inneal seo fiosrachadh dhut a ghabhas leughadh agus so-ruigsinneach anns an fhòrmat as fheàrr leat.
6. Fiosrachadh / Fiosrachadh air a sholarachadh:
Bidh luchd-cleachdaidh a 'bhathar-bhog seo a' faighinn cothrom furasta air mion-fhiosrachadh is toraidhean a 'phrògraim. Tha e a 'ciallachadh ma tha thu a' cleachdadh Stòras sgrìobadh dàta airson do làrach-lìn e-malairt, faodaidh tu fiosrachadh fhaighinn bho fhuamhairean mar Amazon agus eBay gun a bhith a 'cur an aghaidh càileachd. Faodaidh tu feuchainn ris an inneal seo gus mion-fhiosrachadh a 'phrògraim fhaighinn, liosta an ainmean, an tuairisgeulan agus eadhon na h-ìomhaighean. Mar sin, faodaidh sinn a ràdh gu bheil Data Scraping Studio na dheagh roghainn eile ri Screeper Amazon agus Extractor Dàta Facebook.
7. Fiosan:
Bidh luchd-cleachdaidh eadar-dhealaichte a 'gearan mu dhìth rabhaidhean mu obair sgrìobadh. Eu-coltach ris na h-innealan cumanta, bheir Stòras sgrìobadh dàta fios dhut nuair a chaidh an dàta a bhriseadh. Feumaidh tu dìreach atharrachadh a dhèanamh air na roghainnean agad agus tòiseachadh air fios fhaighinn gu dìreach anns a 'bhogsa a-steach agad. Faodar fios a chuir thu air an fhòn-làimhe agad cuideachd a 'cleachdadh a roghainnean sònraichte. Mar sin, is e Dàta Scraping Studio am bathar-bog iomlan a tha ag amas air do phròiseas tarraing-dàta a dhèanamh nas cofhurtail agus nas fhasa. Is e an rud as fheàrr gu bheil e saor an-asgaidh.


text:
Aibhnichean sna glinn is sna srathan / Rivers in glens and straths
Aibhnichean pleatach, l¨bach le grunnd greabhail / Braided and wandering gravel bed rivers
Tha m˛ran dhe na h-aibhnichean seo grunnd leathann greabhail air monadh Órd ann an Alba, agus tha eileanan greabhail air an dealbhadh bho iomadh ruigheachd dhen abhainn, agus uaireannan bho bharrachd air aon chladhan gluasaid. Tha iad nas cumanta far a bheil t˛rr gainmhich eigheachail agus tasgaidhean greabhail rin ath-obrachadh, agus glŔ thric bidh iad air an st˛radh sna srathan ann an uchdan Órda aibhne. Tha aibhnichean pleatach gu math iongantach ann an Alba (tha iomadh meur cladhain annta sin agus 's ann a tha iad a' dŔanamh nÓdar de lýonradh coltach ri lýon-iasgaich de chladhain a tha a' sgaradh agus a' tighinn c˛mhla a-rithist. Faodaidh cladhain a bhith air an dealbhadh agus air an trŔigsinn nuair a bhios tuil ann. Ma bhios ¨ine mh˛r eadar tuiltean m˛ra, dh'fhaodadh an abhainn a' ghreabhal ath-obrachadh mean air mhean agus slighe nas l¨baiche a ghabhail.
Dealtathan lochan / Lake deltas
Bidh dealta glŔ thric air a chruthachadh far am bi abhainn a' dol a-steach a loch, mar thoradh air sruthadh na h-aibhne a bhith a' slaodachadh agus gr¨id ga leagail ann an uisge na loch. Bidh cruth an dealta a rŔir 's dŔ na th' ann de ghr¨id agus dŔ cho math 's a tha st˛radh sruth na h-aibhne no an uillt nuair a tha i a' dol a-steach a loch.
Fanaichean leas-aibhne al¨bhiach / Tributary river alluvial fans
GlŔ thric bidh fanaichean al¨bhiach gan cruthachadh far am bi abhainn srath taoibhe a' coinneachadh ri prýomh shrath agus abhainn. Tha barrachd tasgadh gr¨ide na bleith ann am fan al¨bhiach. Tha fanaichean al¨bhiach air an cruthachadh nuair a dh'atharraicheas an leas-abhainn slighe a' chladhain aige an-drÓsta is a-rithist thar ¨ine mh˛r. Aon uair 's gun Ŕirich slighe a' chladhain (air sgÓth tasgadh gr¨ide) os cionn na týre mun cuairt, tha an abhainn nas d˛cha a slighe atharrachadh agus sruthadh tron talamh as ýsle.
á
á
Last updated on Tuesday 17th July 2012 at 15:11 PM. Cliog an seo airson beachd a thoirt air an duilleag seo


text:
- TIOTAL
- Aithisg Eilthirich mu Bheatha ann an Astràilia (1)
- EXTERNAL ID
- AB_HIGHLANDERS_ON_THE_MOVE_29
- ÀITE
- Astràilia
- DEIT
- 2009
- LINN
- 2000an
- CRUTHADAIR
- Inverness Courier
- NEACH-FIOSRACHAIDH
- Am Baile
- AITHNEACHADH MAOINE
- 40942
- KEYWORDS
- claistinneach
eilthireachd
Seo pìos a' pàipear naidheachd 'Inverness Courier' bho leabhar le duilleagan-eachdraidh a chaidh a chruinneachadh le Seumas Maidment (leabhar.1, d.74). 'S e an leabhar seo pàirt den chruinneachadh fiosrachaidh aig Leabharlann Inbhir Nis.
Seo earrann bho litir a sgrìobh Mairead NicLeòid à Melbourne, Astràilia gu a bràthair agus a piuthar aig an dachaigh san Eilean Sgitheanach.
Tha an earrann seo air a leughadh le Morag NicNèill.
'Tha Ruairidh ag obair ann an ceàrdaich anns a' bhaile agus a' faighinn trì notaichean agus sia tastain gach seachdain; tha Dòmhnall ag obair ann am bùth liomainèid agus tha esan a' faighinn trì notaichean san t-seachdain; tha Aonghas ag obair ann an taigh-seinnse agus a' faighinn not agus còig tastain gach seachdain agus a bhiadh a bharrachd air a sin. Tha obair gu leòr an seo dhan h-uile duine a tha ag iarraidh obair.'
Chaidh an earrann chlaistinn seo a dhèanamh airson pac stòrais nan sgoiltean, 'Gàidheil air Imrich,' a rinn Am Baile airson Tilleadh Dhachaigh 2009.


text:
Ceannard ùr 'son dreuchdan a chruthachadh
Feumar obraichean a bharrachd a chruthachadh gus daoine òga a chumail anns na h-Eileanan an Iar, a rèir stiùiriche ùr Iomairt na Gàidhealtachd 's nan Eilean san sgìre.
Tha Raonaid NicCoinnich, a tha a' fuireach ann an Calanais, dìreach air tòiseachadh san dreuchd.
Tha i a' gabhail àite Eairdsidh Dhòmhnallaich, a tha a-nis ann an obair eile aig HIE a' co-òrdanachadh phròiseictean-coimhearsnachd buinn-leathainn air feadh na sgìre.
"Tha mi ag iarraidh fhaicinn a h-uile seòrsa obair gus am bi cothrom aig daoine thighinn air ais dha na h-Eileanan, thuirt a' Bh.Ph NicCoinnich.
"An rud a tha a' tachairt an-dràsta, tha a h-uile duine air falbh dhan oilthigh agus dhan chòlaisde agus chan eil obair aca 'son a thighinn air ais", thuirt i.
Thuirt a' Bh.Ph NicCoinnich gu bheil adhartas a thaobh a' bhuinn-leathainn agus fàs ann an gnìomhachas a' chumhachd ath-nuadhachail a' toirt dhi dòchas a thaobh obraichean ùra.
Thuirt i cuideachd gum feum HIE obrachadh còmhla ris a' choimhearsnachd agus buidhnean eile gus fàs a thoirt air eaconomaidh nan Eilean Siar.


text:
- TIOTAL
- Crùnadh Banrigh Fèis Inbhir Nis, 1950
- EXTERNAL ID
- SSA_NAIRN_GALA_QUEEN_1950
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1950
- LINN
- 1950s
- CRUTHADAIR
- Jimmy Nairn
- NEACH-FIOSRACHAIDH
- Tasglann Sgrion na h-Alba
- AITHNEACHADH MAOINE
- 2930
- KEYWORDS
- bhideothan
filmichean
fiolmaichean
spaidsearachd
seirbheisean
deas-ghnàthan
'S ann bho 'Banrigh Fèis Inbhir Nis, 1950' a thàinig am pìos film goirid seo, film dubh is geal dèant' ann an 1950 le Seumas S. Nairn. Tha am film slàn mu 9 mion ann am fad agus troighean ann den Bhanrigh agus a maighdeannan, de chaismeachd ann an èideadh annasach agus den t-subhachas aig Tèatar na h-Impireachd.
'S ann o Thasglann an Sgrìon Albannaich aig Leabharlann Nàiseanta na h-Alba a thàinig a' film © NLS.
'S dòcha gur ann mar mhanaidsear air taigh-dhealbh a' Phlayhouse bho 1941 gu 1972 as fheàrr a bhios cuimhne aig muinntir Inbhir Nis air Jimmy Nairn (1900-1982). Thòisich e ag obair ann an 1915 mar thilgeadair pàirt-ùine ann an taigh-dhealbh ann am Pollockshields ann an Glaschu. B' ann an Taigh-dhealbh an Savoy ann an Dùn Èideann a fhuair e a' chiad dreuchd mar mhanaidsear ann an 1925, agus an uair sin san Regal ann an Sruighlea ann an 1934 agus ann am Playhouse Inbhir Nis ann an 1941 far an do dh?fhuirich e gus an do leig e dheth a dhreuchd ann an 1972.
Bha ùidh aige a-riamh ann am filmichean agus ann an 1931, thuirt e gur e a' chiad neach-dèanamh filmichean nach robh proifeisenta a rinn 'talkie' (film anns a bheil còmhradh). Deich bliadhna an dèidh sin, chaidh airgead a thoirt dha gus film a dhèanamh de Dheòrsa VI agus Bana-diùc York aig Caisteal Baile Mhorail. Thug e comhairle do Disney air dealbh mu Uilbheist Loch Nis.
A bharrachd air a bhith a' dèanamh 40 film air cuspairean ionadail, mòran a bh' air an cleachdadh le Bòrd Turasachd na h-Alba agus an Caledonian Society, bha gnìomhachas togail-dhealbh aige agus thog e mìltean de dhealbhan ann agus mu cuairt air sgìre Inbhir Nis, gu h-àraid anns na 1950an agus na 1960an. Tha a chruinneachadh de neagataibhean, pleataichean glainne agus dealbhan fo chùram Tasglann Dealbh na Gàidhealtachd.


text:
Tha sinn uile air fleòd an seo 🎈- turas dhan Bhun-os-cionn Bahn 2 #gàidhlig
Air ais san t-Samhain, chaidh mi fhèin is mo charaid gaisgeil Wilson MacLeòid air turas gu Wuppertal sa Ghearmailt gus an rathad-iarainn ainmeil am Bun-os-cionn Bahn (Wuppertaler Schwebebahn) fhaicinn. Às dèidh turas goirid dhan Bhruiseil, chaidh sinn dhan stèisean – Brussel-Zuid/Bruxelles-Mi...
Air fhoillseachadh le: Trèanaichean, tramaichean is tràilidhean - DiSathairne, 6 dhen Fhaoilleach
- Seann-naidheachdan
- Cuir bhòt! Bun-os-cionn-bahn na Gearmailt! #gaidhlig #wuppertal
‘S e a’ Ghearmailt mecca nan tramaichean, nan trèanaichean, nam busaichean-tràilidh agus nan long-adhair. Chan eil iad dona air leann, cocktails agus meatailt throm nas ...Trèanaichean, tramaichean is tràilidhean - DiSathairne, 2 dhen Ògmhios, 2012


text:
- TIOTAL
- Drochaid Thuilnean, Drochaid Chàrr
- EXTERNAL ID
- PC_HRS_STATIONS_001_288
- ÀITE
- Drochaid Chàrr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- LINN
- 1930an; 1940an; 1950an
- CRUTHADAIR
- K Nunn
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27006
- KEYWORDS
- Prìomh-loidhne
Rathad-iarainn na Gàidhealtachd
Anns an dealbh seo, chithear an drochaid thairis air Abhainn Tuilnean beagan a tuath air Drochaid Chàrr air an loidhne eadar an Aghaidh Mhòr agus Inbhir Nis. Chaidh Drochaid Chàrr fhosgladh le seirbheis 'shuttle' bhon Aghaidh Mhòr 8 Iuchar 1892. Chaidh seirbheisean a leudachadh gu Deimhidh 19 Iuchar 1897 agus gu Inbhir Nis air 1 Samhain 1898. Bidh trèanaichean luchd-siubhail a' stad aig an stèisean fhathast ach sguir seirbheisean bathair air 27 Gearran 1967


text:
Naidheachdan 11:00m
3 An Lùnasdal 2012 Ùraichte aig Ùraichte aig
RBS
Thuirt Àrd-oifigear Bhanca Rìoghail na h-Alba, Stephen Hester, gu bheil am banca nas làidire agus nas tèarainnte a dh'aindeoin call £1.5bn air a' chiad shia mìosan den bhliadhna. Chosg a' bhutatais a bh' ann nuair a thuit siostam coimpiutair a' bhanca às a chèile san Ògmhios £125m do RBS. Tha dùil cuideachd ri càin mhòr air a' bhanca airson an sgainneil mun riadh. Thuirt Stephen Hester gun robh làn-dùil aca ri call aig àm nuair a tha iad a' sgioblachadh obair a' bhanca.
Siria
Tha iomairt as ùr a' tòiseachadh aig na Dùthchannan Aonaichte airson suidheachadh Siria a chumail air aire na coimhearsnachd eadar-nàiseanta, dìreach là an dèidh do Kofi Annan a dhreuchd mar Thosgaire Eadar-nàiseanta do Shiria fhàgail. Bidh Àrd-sheanadh an UN a' bhòtadh an-diugh air moladh a tha a' càineadh Comhairle Thèarainnteachd an UN airson gu bheil e a' faileachadh air a' bhuidhinn sin stad a chur air an fhòirneart le dioplòmasaidh.
Torraidhean Deuchainn
Thuirt Ùghdarras Teisteanas na h-Alba (SQA) gu bheil iad a' rannsachadh mar a chaidh aig cuid de chloinn sgoile air co-dhùnadh nan deuchainneanan aca fhaighinn làithean nas tràithe na bu chòir. Cha bu chòir fios a bhith aca gu h-oifigeil gu Dimàirt seo tighinn. Chaidh am fiosrachadh a-mach an t-seachdain seo mar a bu chòir gu sgoiltean, colaistean agus oilthighean. Ach fhuair deugachadh sgoilear le tairgse air àite aig Oilthigh Chille Rìmhinn, fios air mar a chaidh dhaibh sna deuchainnean le bhith a' tadhail air làraich eadar-lìn an oilthigh.
Bun-sgoil Dhalabroig
Chaidh crìoch a chur air togalach ùr Bhun-Sgoil Dhalabroig an Uibhist a Deas. Fosglaidh a sgoil ùr mar a bha dùil air an 16mh là den mhìos seo, aig toiseach bliadhna ùire na sgoile. 'S i Sgoil Dhalabroig a' chòigeamh sgoil ùr anns na sia a tha deiseil 's a chaidh a thogail mar phàirt de Phròiseact nan Sgoiltean Ùra aig Comhairle nan Eilean Siar.
Dachaigh-Chùraim an t-Òib
Tha planaichean ann airson leudachadh air Dachaigh-Chùraim an t-Òib anns na Hearadh. Bheireadh tuilleadh rùm cothrom dhaibh air cùram eadar-amail a thoirt seachad do dh'euslaintich - seirbheis a bha iad a' toirt seachad gus an do sguir an taic-airgid air a shon. Tha luchd-obrach na dachaigh agus riochdairean na coimhearsnachd ag ràdh gu bheil cruaidh-fheum aig an sgìre air goireas den t-seòrsa.


text:
Mìos eile mus fhosgail rathad an t-Stròim
Bidh mìos eile ann mus fhosgail seach-rathad an t-Stròim air Taobh Siar Rois air an oidhche a-rithist.
Chaidh rathad an A890 a dhùnadh às dèidh maoim-slèibhe air an deireadh-sheachdain seo chaidh.
Ged a tha an rathad a-nis fosgailte eadar 7m agus 7f, le solais a' stiùireadh an trafaig, tha Comhairle na Gàidhealtachd ag ràdh gum feum iad a chumail dùinte air an oidhche gus an tèid a dhèanamh sàbhailte.
Tha dùil gun till seirbheisean trèana eadar Inbhir Nis agus Caol Loch Aillse dhan àbhaist Dihaoine.
Earra-Ghàidheal
Aig a cheart àm, ann an Earra-Ghàidheal, tha an A83 aig an Rest and Be Thankful fhathast dùinte às dèidh maoim-slèibhe.
Tha Seann Rathad an Airm, ri taobh an A83, fosgailte airson càraichean a leigeil troimhe.
Tha Comhairle Earra-Ghàidheal agus Bhòid ag ràdh gu bheil iad air a' mhòr-chuid dhan sprùilleach a ghlanadh far a' phrìomh rathad, agus gum bi aig daoine ris an t-seann rathad a chleachdadh thairis air an deireadh-sheachdain.


text:
Lùghdachadh air seirbheisean slàinte Uibhist?
Tha dragh air muinntir Uibhist mu atharrachaidhean ann an seirbheisean slàinte na sgìre.
Tha Bòrd Slàinte nan Eilean Siar a' beachdachadh air na h-ionadan fiaclaireachd ann an Loch Baghasdail, Loch nam Madadh agus Lionacleit a dhùnadh agus aon ionad a stèidheachadh aig Ospadal Uibhist 's Bharraigh ann am Baile Mhanaich.
Dh'fhàgadh sin ge-tà, gum feumadh daoine ann an Èirisgeigh agus ann am Beàrnaraigh siubhal mu 60 mìle airson faighinn chun an fhiaclair agus air ais dhachaigh a-rithist.
Tha am Bòrd Slàinte a' dèanamh dheth gum biodh e na b' fhasa luchd-obrach fhastadh agus a chumail, agus na bu shaoire, aon ionad fiaclaireachd a bhith ann.
Tha an Comh. Uibhisteach Raghnall MacFhionghain ag ràdh nach deach smaoineachadh ge-tà mun chosgais a thig air na h-euslaintich, gu h-àraidh ma dh'fheumas iad tacsaidh fhaighinn.
Leapannan ospadail
Tha dragh ann cuideachd gun deach lùghdachadh a thoirt air an àireamh leapannan ann an Ospadal Uibhist 's Bharraigh.
Dh'fhosgail an t-ospadal ann an 2001, le 29 leapannan.
A-nis ge-tà, tha sin air a ghearradh gu 15 - ged a thèid aca air 20 euslainteach a ghabhail ma bhios sin a dhìth.
Tha am Bòrd Slàinte ag ràdh ge-tà, nach tig ìsleachadh air an àireamh nursaichean a tha ag obair anns an ospadal.